
HELGE RODE 



SOLSAGN 



EN FORHISTORISK DIGTNING 
I TRE AKTER 

NORDISK FORLAG 
KØBENHAVN OG KRISTIAN1A 
J 1904 



SOLSAGN 



Tidligere udkom: 

Styrke. En Fortælling. 

Hvide Blomster. Digte. 

Kongesønner. Et Drama. 

Digte. 

Sommer æv entyr. Drama. 

Dansen gaar. Drama. 

Den Rejsende. Skitser. 

Kampene i Stefan Borgs Hjem. Drama. 



Senere udkommer: 

Mads Bondegaards Glorie. Tragikomedie i 
tre Akter. 



HELGE RODE 



S OL SAGN 



ET DRAMA FRA TIDLIGE TIDER 
I TRE AKTER 




GYLDENDALSKE BOGHANDEL 
NORDISK FORLAG 

KØBENHAVN OO KRISTIANIA 
1904 







Fr. Bagge« Bogtrykkeri. — København. 
PHnled in Denmark. 



PERSONERNE 



J 



Faderen. 

Moderen. 

A'ino, Jemers Sen, 

Belå, Omars San, } deres Barnebørn. 

Evana, Lailas Datter, 

Abder. En gammel Træl. 

Kefar, \ 

Taron, I Trælle. 

Spejderen, J 

Omar. En vanvittig Krøbling. 

Trælle, Trælkvinder og deres Barn. 



FØRSTE AKT 



En Gaard paa en Bjergafsats. Til hajre og venstre 
er der langagtige Bygninger af Kampesten og Ler med 
to Deraabninger. Det flade Bjælketag strækker sig ud- 
over Muren og danner, baaret af nogle udskaarne Træ- 
støtter, en Søjlegang paa hver Side af Gaarden. Bag- 
grunden begrænses af en Mur i Brysthøjde. Dybt 
nedenunder høres den brusende Flod. Huset tilvenstre 
er bygget omkring en ældgammel, halvt uddød Eg, saa- 
ledes at dennes Stamme stikker op gennem Taget. Dens 
Krone breder sig over det. Højt oppe i Kronen danner 
nogle Brædder et lille Gulv. Her staar Spejderen med 
et Skjold, dannet af en udspændt Hud. Huset til- 
højre har paa Taget en Murkrone ud mod Baggrunden. 
Træstiger er stillede op mod begge Tage. Midt i Gaar- 
den er der en Stenarne med askeoverdækkede Gløder: 
den hellige Ild. Ved Muren i Baggrunden staar et stort 
Stenkar fuldt af Vand. Udsigten er vide Sletter med 
Skove. I Horisonten Bjerge af vulkansk Oprindelse, 
bølgende i lange Linjer. Under Taget tilhøjre ligger 
Mænd, Kvinder og Børn sovende, sparsomt klædt i 
Faareskind. Flere af Kvinderne har Diebørn i Armene. 
Paa Muren ud mod Baggrunden ligger den hvidhaarede 
Krøbling Omar. 

Faderen 

(kommer fra Hejre forbi Bygningen og raaber til Spejderen). 

Baal? Baal? Hvad! Endnu intet Baal? 
Spejderen 

(en ung Mand, som har stirret mod Syd (tilvenstre), vender sig). 

Intet Baal paa Højen. 
Faderen 

(skygger med Haanden). 

Se godt till Du har ingen Øjne. Unge 
Karle uden øjne! (Mistænksomt.) Jeg ser Ildskær 
mellem Grenene. 

Spejderen. 
Intet Baal, Fader. 

Faderen. 
Er du ogsaa vis paa det. Dumme Kalv! 
Da jeg var ung kunde jeg se Solen gennem 
Bjerget, naar den var gaaet ned i Jorden. 
I har ingen Øjne. Dumme Kalv! 

Evana. 

(Kommer hastig fra det venstre Hus, leber ubemærket over 

Gaarden, klatrer opad Stigen tilhejre, staar lænet mod Murkronen 

og stirrer mod Syd.) 

Spejderen. 
Det lysner. Fuglene begynder at røre 

paa sig. 

Faderen. 
Ned med dig. Lad mig komme op! 



Der er ikke andre, der har Øjne end jeg. 

(Prøver at komme op ad Stigen; men opgiver det) Hvad 

nytter det, om jeg kan se. De dumme 
Bæster tænder ikke Baalet, om Arno staar 
ret for deres Næse. (Ser sig raadviid om.) Kom 

hid, Belå! 

Belå 

(som er vaagnet og har tvættet Ansigt og Hænder i Stentruget, 
nærmer sig Faderen). 

Lykke og Sundhed, Fader. — Det bliver 
en varm Dag. 

Faderen 

(maaler ham med Øjnene og mumler.) 

Lykke og Sundhed. Hæ, Solen gik 
klar ned. 

Belå. 
Den gjorde det. Det bliver god Høst. 

Faderen. 
Den gjorde det. Alt er stille. 

Belå. 
Men der er mange Munde, som vil æde. 

Faderen. 
Hæ. A'ino lader vente paa sig. Hvad 
mener du? 

Belå. 
Min Mening er nu, at Aino kommer ikke. 
De andre siger det samme. 

Faderen. 

Kommer ikke. Kommer ikke. Hvad ved 
I om det? Hæ — jeg siger der er intet Baal, 
og jeg har ventet længe. Aino kommer ikke. 
— Hør efter, hvad jeg nu vil tale til dig. Du 
er min eneste Søn. Aino er død. Død! 
A'inos Fader er død. De er alle døde. — Der 
er ikke andet Kød af mit Kød end du. Hvad 
sagde Aino den Dag, han i sin Ulydighed 
gik bort? 
x Belå. 

„Om fire Aar," sagde Aino, „vender jeg 
tilbage. Hvis ikke er jeg død." Saaledes 
som jeg altid har fortalt dette fra den første 
Stund. 

Faderen. 

„Hvis ikke er jeg død. a Hæ — og død er 
han — opslugt af Floden for sin Ulydigheds 
Skyld, ramt af Lynet paa Sletterne eller 
sønderrevet af Løven i de mørke Skove. Som 
han har fortjent for sin Ulydigheds Skyld! 
Idag er der gaaet to Maaner mere end fire 
Aar. Er det sandt, hvad jeg siger? 

Belå. 
To Maaner. 

Faderen. 
Jeg har ventet længe nok, og kom han 

end i denne Stund, jog jeg ham bort fra mine 

Øjne! (Han stamper i Jorden.) A'ino kom til mig 

og sagde: »Fader, jeg vil gaa langt bort over 
Sletterne, langs Floden og over Bjergene og 
søge det Sted, hvor Solen gaar til Hvile." 
Men jeg svarede ham: „Nej, Ai'no, Floden vil 
sluge dig, Solen vil skjule sit Ansigt for dig 
og slaa dig med Blindhed." Men han hørte 
ikke paa mig og listede sig bort og vilde 
ikke lytte til den gamle, som vidste. Ingen, 
ingen har fundet Solens Sted. Hører du, 
hvad jeg siger. Ingen har fundet Solens Sted. 
Ikke jeg, ikke min Fader — ikke den store 
Konge selv. Men Drengen skulde vide 
bedre. — Arno er død. 

Belå. 

Han er død for længst. (Skotter op til Spej- 
deren.) 

Faderen. 
For længst. Hvad ved du om det? Han 
kan komme endnu. Han kan komme i denne 
Stund. Hej du — dumme Kalv! Ser du Baal 
paa Højen? 

Spejderen. 
Intet Baal. 

Faderen 

(til Belå). 

Aino er død, siger jeg. Du hører kun og 



12 



tier. Nu har jeg ikke andet Kød og Blod 

end dig. (Ser misbilligende paa ham.) Og du Skal 

lukke mine Øjne. Mit Legeme stunder 

mod Jorden. 

Belå. 
Vor Fader er gammel. 

Faderen. 
Æ— æ — ! gammel! Min Fader blev ældre 
— ældre end jeg er nu. Den store Konge 
blev saa gammel, at ingen kendte hans Dages 
Tal, da Stenen fra de behaarede Kæmper 
ramte ham. 

Belå. 
Vor Fader vil ogsaa blive gammel. 

Faderen. 
Mit Legeme stunder mod Jorden, siger 
jeg. Hør nøje efter hvert Ord jeg taler og 
glem det ikke. Du skal ægte Evana. I er 
Kød af mit Kød og jeg har ikke andre. 
Floden tog dem. Jorden slugte dem. Jeg 
har ikke andre end jer og din Fader Omar, 
som Rædselen gjorde til en Olding. Saaledes 
gaar det de ulydige. Men de unge vil vide 
bedre; og den store Konge var dem ikke viis 
nok, da han saa de hellige Fugle flyve hid 
og søge Hvile i Egens Top og sagde: „Her 



13 



skal vi bo og bygge. Her i denne Hule 

(Han peger over Htfeiyggen tlihejre) skal I Stille mig 

oprejst med Ansigtet vendt mod Solen, naar 
jeg er mæt af Dage." Men de unge vilde 
vide bedre, da han var borte og hans San, 
min Fader, var borte, og søgte ned til de 
store Sletter og aad og drak. Hæ — men 
den store Konge sagde: de som er ulydige 
skal æde deres eget Møg i Jordens Bug. 

Saaledes sagde han. Jeg véd det. 

Det var mine Brødre og deres Sønner og 
Døtre og min egen Søn Jemer, Jemer som 
ikke vilde lyde mig, skønt jeg var Konge 
med Førstefødselens Ret. Men jeg hørte den 
store Konge brummede i sin Grav og min 
Fader med ham, og Dagen før Floden kom 
lo den store Konge højt og længe. — Jeg 
hørte det. 

Belå. 
Jeg ved det. 

Faderen. 
Hvad ved du om det. Du kravlede endnu 
i Støvet. Det var din Lykke. Ellers havde 
du gjort som de andre, dumme Kalv! Og 
Arno og Evana og eders Mødre! Det var 
deres Frelse. Arno og Evana laa endnu og 
kravlede i Støvet og kunde ikke gaa, som de 

vilde. Men jeg hørte den store Konge le, og 
saa kom Floden. Vogt dig for Floden, siger 
jeg dig! Nu er den rolig, fordi den faar 
Offer. Men pris du din Lykke, at dine Øjne 
ikke saa, hvad jeg saa. — Floden rejste sig 
og brølede og brød indover Sletterne og aab- 
nede Gabet og slugte Huse og Trær. Jeg 
hørte den brøle som hundrede Løver. Som 
hundrede Gange hundrede Løver! Tak din 
Lykke, at du kravlede i Støvet og intet for- 
stod. Oj! Oj! Oj! Det var en Dag. Solen 
skjulte sit Ansigt, og Himlen var sort. Sort! 
Og der kom et hvidt Lys fra Skyen; og 
Jorden laa og skalv, som en Kvinde, der 
føder. Og Ildslangerne fo'r ned gennem 
Luften og flensede i Jordens Indvolde. Det 
var en Dag som Natten. Tak, at du endnu 
hang ved din Moders Patter og intet forstod. 
Jeg saa det! — — Først kom Stormen. 
Uuij! Uuij! Ret ned som en Ørn, der styrter 
sig over Lammet! Træerne lagde sig ned 
paa Jorden og bed i Græsset og hvinede og 
klagede. Jeg stod her. Her hvor jeg staar 
i denne Stund. Oj! Oj! Oj! Paa denne samme 
Plet saa jeg det! Himlen var sort og tyk, 
siger jeg, men der kom et hvidt Lys ud af 
Mørket. Og jeg saa! Oj! Oj! Oj! Hvad saa 
jeg! Nede paa Sletten løb Mændene omkring 

i deres brogede Klæder. Og Kvinderne! Og 
de smaa Børn! Og jeg saa Jemer, Ainos Fader 
Jemer — mit eget Kød! Jemer stod der med 
Blikket vendt mod mig og hans Ansigt var 
hvidt som Maanen. Jemer stod der alene med 
Ryggen ta Huset, han havde bygget, og rørte 
sig ikke og saa op mod mig. Saa kom Stor- 
men og Jorden skalv og Jemer kastede sig paa 
sit Ansigt. Han var hvid som Maanen. Jeg 

saa det! Har du set Løven komme ud 

af Skoven en Dag som den — dumme Kalv? 
Jeg saa Løven med Halen mellem Benene; 
den borede Hovedet ned i Jorden, og Mammuth 
løb brølende over Sletterne med Snabelen ret 
op mod Skyen, til den snublede som et lille 
Barn. Og Jemer laa der saa hvid som 
Maanen. — Jeg har set megen Sorg og 
Kummer. Hvad ved du om det? 

Belå. 
Vor Fader er gammel. 

Faderen. 
Æ — æ — gammel. — Men ve over de 
ulydige! Jorden aabnede sit Gab og fyldte 
sin Vom og Floden kom og slugte dem 
alle og Himlens Vande, som hundrede Flo- 
der! Som hundrede Gange hundrede Flo- 
der. Og slugte dem alle! — Jemer! — 

alle! (Stav lidt tav« og aer med vag Undren udover 

Sletten.) Før randt Floden rolig langt derude, 
som en hvid Glans. Langt derude! Det 
husker du ikke, dumme Kalv, som hang ved 
din Moders Patter. Vogt dig for Floden! 
Den valgte sig et andet Leje. Er du ikke 
lydig, saa kommer den herop. Helt herop 
til den Sten, du ser derude, kom den og 
viste Tænder og raabte paa mig. Da var 
det jeg hørte den store Konge — dybt, dybt 
— saadan: Hertil og ikke længer. — Dumme 
Kalv, det er ikke din Skyld, at du endnu 
ser Lyset! Men de Unge skal vide bedre. 
Altid bort, bort! Bort fra Arnen og den hel- 
lige Ild og de salige Døde, som ene kan be- 
skytte dem. A'ino, som de andre. Og saa 
ler de af den Vise og tror de ved, hvad der 
bor i Himlen og paa Jorden. 

Belå. 
Siden da har ingen Fod traadt paa Slet- 
terne? 

Faderen 

(ryster paa Hovedet). 

Hæ. Det skal aldrig ske! Men det er den 
store Konges Skyld, at Jorden atter ligger i 
salig Fred og smiler i Lyset. Han vilde ikke, at 
Mennesket skulde dø. (Peger udover.) Dengang 
var ingen Bjerge der! Her nærmere, nærmere 

var Bjergene. De sank i Jordens Bug og 
steg igen, fulde af rød Ud. Jeg har set megen 
Sorg og store Gerninger. Store Gerninger! 
(s« misbilligende paa ham.) Det var en Morgen tid- 
lig, siger du, at Aino listede sig bort? 

Belå 

(langsomt). 

Som nu — før Sol. Tidligere end nu. 
Han rørte ved min Skulder og vækkede mig 
og førte mig bort. Men jeg bad ham blive. 
Følg! sagde han, men jeg svarede: Jeg vil 
være lydig mod vor Fader. Da sagde han, 
saaledes, som jeg har fortalt det før: Om fire 
Aar — om fire Aar. — Og bad mig hilse 
vor Fader og bad mig ogsaa hilse Evana. 
Og jeg stod længe og saa ham blive borte, 
der hvor han gik, mens Fuglene begyndte at 
synge. Men alle sagde straks, da jeg havde 
talt: „Om fire Aar! — Ham ser vi aldrig 
mere! 14 Vor Moder sagde det: Den ulydige 
ser vi ikke mere? 

Faderen. 
Godt, der er gaaet to Maaner. Idag skal 
det ske. Saaledes vil vor Moder det ogsaa. 
Du ægter Evana og oprejser min Slægt. 
Samme Dags Aften, som du har lukket mine 
øjne, naar Natten er sort, skal du bringe mig 

Helge Rode: Solsagn. 2 

til Graven. Fire Mand skal bære mit Legeme 
paa Baaren og hele Folket skal gaa efter 
med Graad og Klagesange. De skal bære en 
lysende Brand i deres Haand og Bind for 
Øjne og Næse, saa de kun kan se ned. 
Mærk det vel. Men du skal gaa forrest og 
ikke bære noget Bind for øjet, saaledes at 
du kan lede de andres Skridt. Du bærer 
Træet, som skal løfte Stenen. Du borer 
Træet ind under Stenen — Mærk det vel; 
dette er hemmelige Ting. — Du borer Træet 
ind under Stenen, der hvor den har et Mærke 
af rødt Bukkeblod, nærmest din højre Haand. 
Naar du har rullet Stenen bort — og den er 
saaledes lagt med Omhu, at den rokkes let 
— da skal du vende dig for at du ikke skal 
se de Døde. Saaledes har den store Konge 
altsammen befalet det. — Du maa se alt, 
hvad der lever i Lyset — saaledes var hans 
Ord — men de Døde maa du ikke se! Thi det 
er ikke godt for de Levende. Du maa vide 
alt, hvad der sker under Solen; men dette 
maa du ikke vide. Saaledes er det bedst 
for Mennesket. Dette var den store Konges 
Ord! — 

Belå. 
Jeg har hørt! 

Faderen. 

Du skal selv bære Bind for din Næse, 
husk det! For de Døde vil have ,Fred i 
Graven og dræber med giftig Aande. Naar 
I har skudt Baaren langt ind i Hulen, da rul 
Stenen for — hurtig! og dæk med Løv og 
Grene af Myrterne. Derpaa skal du raabe 
mit Navn med høj Røst. Tre Gange skal du 
raabe det og derpaa saaledes, at alle hører det, 
skal du udtale: „Lev vel! Maatte Jorden være 
dig let!" Glem det ikke! Dette er altsammen 
hemmelige Ting, som gaar i Arv fra Konge 
til Konge. 

Belå. 

Det skal ske. 

Faderen. 
Resten kender du. Du skal fejre Grav- 
maaltidet, saaledes som du har set mig gøre 
det. Du skal bringe de salige Døde Hon- 
ning, Brød og Melkens Fedme og i rigeligt 
Maal! Saa jeg kan leve vel under Jorden 
og hædret af dem, som rører sig i Lyset. 
Den usalige Døde slaar jer med Sot og Pest! 
Mennesker og Dyr! Du skal ogsaa bringe 
Ofrene til Floden. — Glem ikke en saftig 
Buk, ristet over Ilden, til de Døde ved de 
store Højtider! Men ogsaa til Floden. Floden 

2* 

er graadig og grum. Husk ogsaa Solen med 
Brød og Melk. A'tno hyldede den med Sange. 
Solen er mild, hæ! Men stol ikke paa den. 
Nu har den taget A'ino! Nogle har sagt, at 
Solen væmmes ved Synet af de Døde, men 
jeg siger: den fortærer dem. Den er hungrig 

efter Offer, som de andre! Naar Omar, 

din Fader, den rædselsslagne, bebuder Ulyk- 
ker, skal du ofre en af Folket — gammel 
eller ung, Mand eller Kvinde, alt efter Ulyk- 
kens Omfang. Laveskinnet, som du har set 
mig bære, skal være dit, men Kniv og Bue 
skal du give mig med i Graven; for de er 
mine. Har du hørt mine Ord? 

Belå. 
Alt hvad du har talt skal ske. 

Faderen. 
Siden skal du sværge for den hellige Ilds 
Aasyn, at du vil handle efter Loven uden 
Svig. Glem ikke Ofret hver Dag til den 
hellige Ild. Den er vor Beskytter. (Vredt) Pest 
og Sot skal ramme dig! Floden skal sluge 
dig og gøre din Slægt til intet, hvis jeg 
lider Kummer i Graven. 

Belå. 
Jeg skal sværge det. Jeg har trællet 

trofast paa din Ager. Jeg har ingen Uret 

gjort. (Skotter op til Spejderen.) 

Faderen. 

Godt, vær lydig mod Loven! Løvehuden 

beholder du, den har den store Konge baaret, 

og den hører de levende til, efter hans Vilje; 

men Bue og Kniv vil jeg have med mig i 

Graven. 

Belå. 
Jeg har ingen Uret gjort. Det skal ske, 
som du vil. 

Faderen 

(idet han gaar ind tilvenstre, raaber til Spejderen). 

Hej du der! Der er intet Baal! 

Spejderen. 

Intet Baal. 

Faderen. 
Hold Øje med Solen, dumme Kalv! — 
Aino er død. 

(Han gaar ind.) 

Bela 

(til Evama, som Isnet til Brystværnet stirrer udover Sletterne). 

Lykke og Sundhed! Du er tidlig ude. 
Evana 

(vender sig). 

Lykke og Sundhed. 

Belå. 
Du hilser Solen. 

Evana. 
Nu kommer den straks. 

Belå 

(efter en kort Tavshed). 

Du staar og græder. 

Evana. 
Nej. 

Belå. 
Hørte du, hvad vor Fader sagde til mig? 

Evana. 
Nej. 

Belå. 
Hvorfor græder du da? 

Evana. 
Jeg ser kun mod Solen. 

Belå. 
Græder du, fordi Aino er død? 

Evana. 
Jeg kendte lidet Arno. 

Belå. 
Aino er død. Ved du ikke det! (G*ar hen 

til Stigen, til hvilken han støtter sig.) 

EVANA. 

Jo. Det siger de alle. 

Belå. 
Og idag skal du ægte mig. 

Evana. 

Naa. 

Belå. 

Er det derfor du græder? 

Evana. 
Nej. 

Belå 

(famler med Stigen). 

Arno er død. — Du er skøn at se paa. 
(Tier lidt.) Morgen og Aften; altid er du skøn 

at se paa. 

Evana. 

Ikke saa skøn som Solen. 

Belå. 
Som Solen? Er Solen saa skøn? Du er 
skønnere at se paa end Solen. 

Evana. 
Jeg hader Solen. 

Belå. 
Hæ, det er for AYnos Skyld. A'ino — 
A'ino. Allesammen taler de om A'ino — A'ino 
er død. 

EVANA. 

Hvad er det at være død? 

Belå. 
Død — død? — De dør. 

Evana. 
Hvorfor? 

Belå. 
Hvorfor? De dør og bliver begravet 

Evana. 
De sover. De faar Brød og Honning, 
naar de vaagner. 

Belå. 
Og Melk. — Nu skal jeg være den Første, 
(ivrig.) Men A'ino er ikke i Graven. 

Evana. 
Ligger han og sover paa Sletten? 

Belå. 
Den som ikke bliver begravet, bliver ædt 
af de vilde Dyr, eller ogsaa fortærer Solen 
ham. 

Evana. 
Solen? 

Belå. 
Solen vil ikke se de Døde. 

Evana. 
Hvorfor? 

Belå. 

Da sker en stor Rædsel. Da der endnu 
var Folk paa Sletten, fandt de engang 
en Død, som laa paa Ryggen og Solen var 
over ham- Det var en stor Rædsel at se, og 
alle løb. Har du ikke hørt om Kain, som 
slog sin Broder ihjel. Han flygtede ind i 
Skoven, og ingen maatte give ham at æde 
og drikke, og ingen maatte røre ham og 
bringe hans Lig til Hvile. — De siger, han 
kommer om Natten i Stormen og skriger. 
Han er ulyksalig. — Han slog sin Broder 
ihjel. 

Evana. 

A'ino har ingen slaaet ihjel. 

Belå. 
Han var ulydig. Derfor dør han og 
bliver ikke begravet. 

Evana. 
Hvis A'ino kommer og skriger i Stormen, 
saa gaar jeg ud og taler til ham. 

BeLa. 
Du tænker altid paa Arno. 

Evana. 
Nej. Jeg talte aldrig med A'ino. Jeg er 

vred paa ham. Men hvorfor skal han ligge 
derude paa Sletterne? 

Belå 

(truende). 

Det er godt for A'ino, at han ikke kom 

tilbage. (Lofter Stigen i sine Hænder.) 
EVANA. 

Hvorfor? 

Belå. 

Jeg siger, det er godt for A'ino. 

Jeg slog ham ihjel, hvis han kom. 

(Sætter Stigen haardt mod Jorden.) 
EVANA. 

Det kunde du ikke! 
Belå 

(retter Ryggen og bryster sig). 

Tror du ikke? 

EVANA. 

Naar et Menneske er død, kan man da 
slaa ham ihjel? 

Belå. 

Naar han er død, saa er han jo død. 
Nej, da kan man ikke slaa ham ihjel. 

Evana. 
Da er det bedst at være død. 

Belå. 
Og æde Brød og Honning. 

Evana. 
Hvad mener du? 

Belå 

(gtaar lidt og tier). 

Jeg ved noget! Jeg dræbte engang en 
Antilope og grov den ned i Jorden, som et 
Menneske blev gravet ned, da der endnu var 
Folk paa Sletterne. Fire Dage efter var dens 
Kød fuldt af Orme. — Og der kom en øgle ud 
af dens ene Øje. Dette ved jeg! Jeg fandt 
ogsaa engang en død ørn og lagde den i 
en Hule. Saaledes gik det den, som det 
gik Antilopen. — Dette har jeg ikke fortalt 
til nogen anden. 

Evana. 

Det er ikke Mennesker. 

Belå 

(efter kort Tavshed). 

Jeg vil en Dag gaa til Gravhulen og se 
den store Konge! 

Evana 

(vender sig mod ham). 

Der maa ingen se! — Det er onde Tanker! 

Belå. 
Har jeg onde Tanker? Hvorfor har jeg 

onde Tanker? Da de bar den lille Samso til 
Graven, gled Bindet fra mine øjne, og jeg 
saa noget i Ildskæret. 

Evana 

(angst). 

Hvad saa du? 

Belå. 
Jeg ved ikke. Jeg vendte mig bort. — 
Hvem tog Bindet fra mine Øjne? — Hvorfor 
har jeg onde Tanker? Der er nogen, som 
lægger Stene paa min Vej. 

Evana. 
Stene? 

Belå 

(efter kort Tavshed). 

Da Arno og jeg løb omkaps, snublede jeg 
over en Sten og faldt og blev blodig. Men 
han snublede ikke. Hvorfor var der Sten 
paa min Vej? 

(Tavshed.) 

Evana. 
Naar du har taget mig til Ægte, saa skal 
vi flygte udover Sletterne. 

Belå. 
Hvorfor? For at finde A'ino? 

EVANA. 

Vi vil finde Aino og begrave ham. Ellers 
kommer han om Natten i Stormen. 

Belå. 
Aino, Aino. Vi finder ham ikke. 

Evana. 
Vi skal gaa langs Floden over Bjergene, 
til vi kommer til de store Vande. Der er 
Aino. 

Belå. 
Naar vor Fader er død, vil jeg gerne gaa 
herfra. Jeg vil ud paa Sletterne. Der er 
rige Urter. (Peger.) Jeg vil ogsaa finde det, 
som Aino ikke fandt. Er jeg ringere end 
han? 

Evana. 
Vi kan ikke komme over Floden. 

Belå. 
Naar vi følger Floden mod Syd, kommer 
vi til et Sted med store Klippeblokke. Der 
kan vi springe fra Sten til Sten. 

Evana. 
Vor Fader siger, vi maa ikke. Det er 
Ulykke. 

Belå. 
Han dør snart. Saa er jeg den Første. 

EVANA. 

Dør han snart? 

Belå 

(brammer). 

Jeg ønsker ham Døden. — Jeg hader 
ham. Jeg skal se ind i Graven, om han har 
Honningdraaber i Skæget. — Vær tavs om 
dette. 

EVANA. 

Jeg holder af ham. — Datterlil, siger han 
og stryger mig over Kinden. 

Belå 

(forbitret). 

Haa! Mig har han slaaet! Da jeg snublede 
over Stenen, kastede jeg den efter Aino i 
Vrede. Da sagde vor Fader, at jeg var ond 
i mit Hjerte, og slog mig. (Vrænger.) „Dumme 
Kalv, dumme Kalv!" Det er ikke mig. Jeg 
har tjent ham tro. Jeg har aldrig gjort Uret. 
„I har ingen Øjne, I kan ikke se? a Men han 
løber Panden mod Muren med sine matte 
Øjne. „Dumme Kalv!" Jeg skal se ind i 
Graven, om han har Honningdraaber i 

Skæget. (Han brister i Latter.) 

EVANA.- 

Du vil ikke slaa ham. Han er gammel. 
Hans Legeme stunder mod Jorden. Vor Fader! 

Belå 

(ser paa hende). 

Jeg vil gøre, som du vil. Jeg synes om 
at gøre, som du siger. 

Evana. 
Hvorfor? 

Belå. 
Da smiler du. Lyst, ligesom Solen! Jeg 
synes meget om at se dig smile I Smil Eva- 
nalill Jeg vil gøre, som du siger. 

Evana. 
Hør Fuglene! 

(Fuglene kvidrer.) 

Bela. 
Nu smiler du. Hvad tænker du paa nu? 

Evana 

(efter et øjebliks Betænkning). 

Jeg tænker paa Lammene. 

(Vender sig mod hejre, bajer sig udover Huset og udslynger 
dæmpet en Lokketone.) 

Hollahej. Hoiho! 

Hollahej. Hvide! 

Hoiho. Blide! 

Kom Bææh Bææh! 

Kom Bøøh Bøøh! 

Hollahej. Til Sol gaar ned! 

(Lammene bræger.) 

Belå. 
De kender dig. De synes om din Stemme. 
Jeg synes meget om din Stemme! 

Spejderen 

(i Træet Slaar tre Slag paa et Skjold og udraaber): 

Solen 1 Solen! 

(Solens øverste Rand kommer tilsyne over den laveste Ryg af 
de fjerne Bjerge.) 

EVANA 
(klatrer ned af Stigen). 

Bela. 
Din Skabning er saa fin som Bjergets 

blaa Blomster. (Vil rere ved hende.) 

Evana 

(river sig los). 

Der er Solen. Se! 

Bela. 
Maa jeg ikke røre ved dig! 

Faderen 

(kommer tilsyne i Dåren). 

Datterlil, klæd dig til Fest! Bela, klæd 
dig til Fest! 

(Han gaar atter ind. Evana følger ham. Bela gaar ind i Huset 
tilhøjre.) 

Abder 

(er vaagnet, han rerer med Foden ved de nærmeste). 

Solen! — Naa, kan han høre! Solen! 

(Efterhaanden vaagner alle, strækker sig, rejser sig, klor sig og 

gaar under gnaven Mumlen til Vandtruget, hvor de vasker 

Ansigt og Hænder.) 

Moderen 

(en ældgammel Kvinde, kommer ud af Huset tilvenstre og lægger 
Brændestykker paa den hellige Ild). 

Abder 

(til Spejderen). 

Hæ? — Ai'no? 

Spejderen 

(ryster paa Hovedet). 

Nu kommer Afno ikke. Fader har sagt det. 

Abder. 
Hæ? — Vi kunde vel vente paa Drengen 
en Maane endnu. 

En af Mændene 

(idet han gaar fra Vandtruget). 

Det bliver en varm Dag. 

En anden. 
Solen gik klar ned. 

En tredje 

(til Spejderen). 

Er A'ino bleven derude? 

Spejderen. 
Intet Baal at se. Taron og Kefar har 
stirret i det øde. 

Den første. 
Jeg har længe holdt ham for død. (Peger 
paaOMAH.) Den gale sover. 

Helge Rode: Solsagn. 3 

Den anden. 
Den unge ørn skulde blevet i Reden. — 
Det bliver en varm Dag paa Marken idag. 

Abder. 

Vi kunde vel vente en Bid endnu paa 
Drengen. 

Den første. 
Belå er en retsindig Mand. 

Den tredje. 
Har jeg sagt andet? — — Der kommer 
vor Fader. 

Faderen 

(kommer. Han bærer et Leveskind over en red Kjortel. Lovens 

Hoved viser Tænder over hans Pande. Dens Labber er fæstet 

til hans Skuldre). 

Fest! Fest! 

Belå og Evana 

(kommer klædte i hvidt). 

Moderen 

(til Belå). 

Lykke og Sundhed Belå, Omars Søn, paa 
denne Dag. 

Belå. 
Lykke og Sundhed vor Moder. 

Faderen. 
Vi hilser Solen! 

(Folkene stiller sig i Forgrunden til hejre med Ansigterne rendt 

mod Solen. Kvinder og Mænd for sig. Fadebxn foran. Alle 

knæler.) 

Spejderen 

(slaar paa Skjoldet). 

Solen! Solen! 

Faderen 

(synger med en dyb, brusten Stemme). 

Vær hilset Sol. Hellige Klarhed! 

Alle. 
Eja. Oio. Vær hilset Sol! 

Spejderen 

(slaar paa Skjoldet). 

Solen! Solen! 

Faderen 

(synger). 

Sejerherre over Natten, 

Horisonternes Herre, 

stiger du glimrende af Graven. 

Alle. 
Eja. Oio. Vær hilset Sol! 

Spejderen 

(slaar paa Skjoldet). 

Solen! Solen! 

3* 

Faderen 

(synger). 

Nu flygter Natten paa sorte Vinger, 
nu styrter i Afgrunden Mørkets Flod. 

Alle. 
Eja. Oio! Vær hilset Sol! 

Faderen 

(synger). 

Giv Kornet den gule Glans, som du ejer, 
giv Markens Frugter de røde Kinder. 

Alle. 
Eja. Oio. Vær hilset Sol! 

(De rejser sig.) 

Faderen 

(vender sig mod Folkene). 

Aino er død. Græd over Aino. 
Klagesang lyd! 

Alle 

(grædende). 

Aino er død. Jammer, Jammer. 
Aino er død. Ve, ve! 

Faderen 

(synger). 

Paa de vilde Sletter 
ligger hans Legeme. 

Alle. 
Paa de vilde Sletter. Ve, ve! 

Faderen 

(synger). 

Ved de store Vande styrted den Herlige. 

Alle. 
Ved de store Vande. Ve, ve! 

Faderen 

(synger). 

Solhymnens Digter, som søgte dens Sted. 

Alle. 
Ve, ve! 

Faderen 

(synger). 

Nu drikker den graadige Sol hans Blod, 
Nu æder den hungrige Jord hans Kød, 
og Ravnene kommer fra Himlen 
og hugger hans Øjne ud. 

Alle. 
Ve, ve! Ve, ve! 

Faderen. 

(synger). 

O maatte hans vilde Aand 

ikke slaa os med Sot og Pest, 

ikke narre Kvæget til Kløfterne, hvor 

Floden lurer. 
O store Konge beskyt os! 

Alle. 
O store Konge beskyt os! 

Faderen 

(synger). 

O Sol, vær naadig. Vi bringer dig Offer. 

Alle. 
O Sol, vær naadig. 

Faderen 

(ved Muren). 

Mægtige Flod. Vær naadig mod os. 

Alle. 
Vær naadig mod os. Mægtige Flodl 

Faderen 

(synger). 

Vi bringer dig Honning og Mælkens Fedme, 
vi bringer dig Bukkenes saftige Kød, 
vær naadig og fyld din store Bug. 
Glid rolig forbi os, 
mæt og med saligt Velbehag. 

Alle. 
Vær naadig mod os. O mægtige Flod! 

Faderen 

(gaar nu hen til den hellige Ild. Han taler til Ilden, inderligt, 
fortroligt). 

O hellige Ild, du som er Livet, du som 
er Menneskets Beskytter. Giv os til Gengæld 
for vore Lovsange Ære og Rigdom til dem, 
som anraaber dig. Du er en klog Beskytter 

og en Fader for os. Dig takker vi for Livet. 
Vi er din Familie. Gør os altid blomstrende, 
altid lykkelige, o hellige Ild. Du som er høj, 
skøn, altid ung, du som nærer, du som er 
rig! Modtag af godt Hjerte vort Offer og giv 
os til Gengæld Lykke og den liflige Sund- 
hed. (Han gyder Offer paa Ilden, Bred, Honning, Blomster af 
Skaaler, som rækkes ham af Moderen. Ilden blusser op.) 

For dit Aasyn vil vi tale om det, som ligger 
os paa Sinde. O hellige Ild. Vær vort 
Vidne. Aino er død. Jemer er død. Alle 
mine Sønner og Døtre er døde. Men du 
hellige Ild beskyttede dem, som blev i din 
Nærhed, o fromme og kyske Ild, som den 
store Konge modtog fra Himlen! (Vender sig mod 
bila og raaber) Belå, Omars Søn! Belå, Omars 
Søn! Belå, Omars Søn! 

Belå 

(træder frem). 

Faderen. 
Dig indsætter jeg i den førstefødtes Ret. 
Belå, Omars Søn, sværg, at du vil holde 
Loven saaledes, at mit Kød ikke skal dø paa 
Jorden, men leve i Lyset, Søn efter Fader, 
Søn efter Fader, og saaledes i hundrede 
Gange hundrede Led. Belå, Omars Søn, 
sværg for den hellige Ilds Aasyn. 

Belå 

(har under dette vendt Hovedet og staar og stirrer udover 
Muren). 

Faderen. 
Belå, vend dit Ansigt mod den hellige Ild. 

Belå 

(vender sig, men ser straks igen med et stivnet Blik udover 
Muren). 

Faderen. 
Belå! Hvorfor vender du dit Ansigt bort? 

En Stemme 

(heres fjernt fra den anden Side af Floden). 

Belå! Belå! 

(Nogle af de knælende ser op og lytter.) 

Faderen. 
Hvad stirrer du paa? Hvad ser du? 

Moderen. 
Skynd dig nu Belå! 

Belå. 

Intet. — Jeg Ser intet. — (Vender sig mod Ilden.) 

O hellige Ild. — Jeg sværger! 
Stemmen 

(lidt nærmere). 

Belå! Belå! 

En af Mændene. 
Jeg hørte en Stemme. 

Moderen. 
Vil han tie! 

Faderen 

(ser paa Bxla). 

En Stemme? 

Belå. 
Jeg hørte intet. 

Manden. 
Den raabte Belå. 

Faderen. 
Ekko gentog hans Navn. 

Moderen. 
Skynd dig nu Belå! 

Omar 

(er vaagnet og sidder paa Muren. Stirrer udover, slaar med 
Armene og raaber): 

Mand! Mand! 

Faderen 

(nogle Skridt mod Muren). 

Hvor? 

Moderen. 
Nu skal du skynde dig Belå! 

Omar. 
Mand, Mand. Der! (Klapper i Hænderne.) Borte 

bag Stenene. (Ser sig forbavset om.) 

Modeben 

(til Bu). 

Sig, at den Gale skal tie. Han lyder 
kun dig. 

Fadesen. 
Paa den fjerne Side af Floden. Den Gale 
raser. 

Belå 

(tflOMAl). 

Du skal tie! 

Omar. 
Jeg tier, lille Fa'r! 

Faderen. 
Belå, sværg! 

Belå 

(tampet mumlende). 

O hellige Ild! For dit Aasyn sværger jeg, 
at jeg vil handle saaledes, som min Fader 
har talt, at jeg vil bringe dig Offer af Første- 
grøden, at jeg vil bringe mine Fædre Offer 
— at jeg vil altid handle ret og uden Svig. 

(Alle rejser sig.) 

Faderen 

(logger Hunden paa Beuls Hoved). 

Himlen give dig sin Dug. Jorden give 
dig sin Fedme. Solen være dig naadig. 
Folket skal tjene dig — du skal være Herre 
over din Slægt. Din Moders Sønner skal bøje 

sig for dig. Forbandet være den, som for- 
bander dig. Velsignet være den, som vel- 



signer dig. 

Belå 

(▼ender sig). 

Alle 

(bajer sig for ham). 

Faderen. 
Vor Moder velsign ham! 

Moderen 

(lægger Haanden paa hans Skulder). 

Din Faders Moder velsigner den lydige! 
Spejderen 

(i Træet). 

Et Menneske! Et Menneske! 

Faderen. 
Raser I alle. Hvor? 

Spejderen. 
Ved Flodens anden Bred. — Mellem Klippe- 
blokkene. 

Faderen. 
Du raser! 

Spejderen. 
Arno! Arno! 

Faderen. 
Arno! Hvor? 

Spejderen. 
Ved Flodens Bred paa den fjerne Side. 

(Alle strømmer til Muren uden Fadeben og Belå.) 

Omar 

(klapper i Hænderne). 

Mand! Mand! 

Folkene. 
A'ino! A'ino! 

Faderen. 
I lyver. Intet Menneskes Fod træder Jor- 
den paa Flodens fjerne Side. 

Spejderen. 
Han gaar ud i Floden. 

Folkene 

(mumler). 
Ud i Floden! (Nogle vender sig mod Fadiben.) 

Se, se! 

Faderen 

(sætter sig paa Jorden med Ryggen mod Muren). 

Jeg vil ikke se det, som er ondt og 
Græmmelse. Floden vil sluge ham. Aa var 
mine Øjne dog blinde! 

(Han bedækker sit Ansigt med sine Hænder.) 

EVANA 

(jublende). 

Floden bærer ham! — Den bærer ham 
paa Ryggen. 

Folkene. 
Floden bærer ham! 

Faderen. 
Evana, kom hid. Skjul dit Ansigt! 

(Evana adlyder.) 

Moderen. 
Den ulydige kommer for sent! 

Belå. 
Moder, du sagde det! Skynd dig, sagde du! 

Moderen. 
Den ulydige kommer for sent. 

Spejderen. 
Han sidder paa et Træ og stikker Floden 
med en Stang. 

Evana 

(rejser sig, jubler). 

Han stikker Floden med en Stang! 

Faderen. 
Ti, vil du tie. Floden vil sluge ham. 
Den vil sluge os alle! 

Evana 

(sætter sig og skjuler sit Ansigt). 

Folkene. 
Han stikker den. — Han stikker den. 

(De begynder at le. Gentager i det uendelige onder Latter og 

Raab.) Han stikker den. I Maven! I Ryggen! 
— Han sidder og knejser og sparker den 

med Benene! (D* slaar sig paa Laarene og er Ted at 
falde om af Latter.) 

Spejderen. 
Afno er paa Klippen hos os! 

Folkene 

(jublende). 

Paa Klippen hos os! Paa Klippen. Eja, 
Eja! Han klatrer opover. Eja, Eja! 

Spejderen. 
Nu ser jeg ham ikke. 

(Angstfuld Tavshed.) 

Folkene. 
Hvor er han? 

Spejderen. 
Bag Stenene. — Han maa være bag 
Stenene! 

Faderen. 
Død, død. Floden har taget ham. 

Evana 

(rejser sig i Angst). 

Ser I ham? 

Belå. 
Ser I ham? 

Folkene. 

Nej, nej ! (Ængstelig Mumlen.) 

Moderen. 
Saaledes sker det den ulydige! 

Spejderen 

(som er klatret udover paa Træets yderste Gren). 

Jeg mener, Klippen skjuler ham. 
Faderen 

(rejser sig). 

Død, død! Hvad ved I? Hvad har I set? 
Har I set Flodens Ansigt, naar den rejser sig 
i Vrede og viser Tænder med aabent Gab. 

Folkene 

(raadvilde fremover). 



Se, se! 



Spejderen. 
Folkene 

(vender sig mod Muren). 



AlNO 

(svinger sig op. Han bærer et Leopardskind om Lænderne og 

har smykket sit Hoved med Drueklaser. Solen er kommen op 

over Bjerget og straaler bag ham. Idet han svinger sig over . 

Muren, siger han): 

Aino! 

Faderen 

(vender sig mod ham med knyttede Hænder). 

Moderen. 
Den ulydige kommer for sent! 

Faderen 

(lader Armene synke). 

Velsignet være din Hjemkomst! Din Bro- 
der har jeg givet din Ret. Men min Søn er 
du. Mine øjnes Lyst Mit Hjertes Honning. 
Velsignet være din Hjemkomst! 

(Tæppet.) 



ANDEN AKT 



Det er Nat I Sejlegangen tilvenstre er tændt et 
stort Baal. Oksehuder er spændt ud mellem de to for- 
reste Sejler for at værge mod Blæsten. Omkring Baalet 
sidder og ligger A'ino, Belå, Evana og de andre Kvinder 
og Mænd. Faderen sidder paa en stor Sæk, over hvil- 
ken der er lagt Gedeskind. Nogle af Mændene og de 
fleste af Kvinderne sover. Gaarden ligger i Mørke. Den 
hellige Ild gløder svagt under Asken. 

AlNO. 

Men den Dag, da jeg atter kom ud af 
Skoven, var et Aar gaaet til Ende. 

Faderen 

(som har siddet urolig, tager Oksehuden tilside og raaber) : 

Hej, Spejder! Ser du Maanen? 

Spejderens Stemme. 
Maanen er bag Skyerne. Jeg ser hende. 
Maanen gaar sin vante Gang. 

Helge Rode: Solsagn. 4 

Faderen. 
Er Stormen voksende? 

Spejderen. 
Det er ingen stor Storm for den, som 
ikke skal sidde i Træet og glo. 

Faderen 

(i angstelig Tone). 

Og er der stille paa Sletterne? 

Spejderen. 
Jeg ser ingen Ting paa Sletterne. 

En af Mændene. 
Det er længe siden, nogen saa noget paa 
Sletterne. 

En af Kvinderne. 
Tre Nætter tilbage, da sukkede de klage- 
ligt. Jeg hørte det. De usalige Døde suk- 
kede klageligt. 

Manden. 
Bedst at lukke Ørene for det. 

Kvinden. 
Det er let nok, som nu, naar man sidder 
ved Baalet og drikker det stærke og lytter 
til mærkelige Kvad. 

Faderen 

(som spændt har lyttet). 

Om dette maa ikke tales. — I denne Nat 

skal vi være glade! Min Sjæl er tilfreds. 
Jeg drikker dig Velkomst til, Aino! 

(Han drikker af en Skaal, rækker den derefter til AIwo, som 
drikker og giver den tilbage). 

Mændene 

(som lader en Skaal gaa fra Mund til Mund). 

Velkomst til dig, Aino! 
Kefar 

(en raat udseende Mand, brummer i Sevne). 

Skal man ikke sove Søvnen i Fred. 

Faderen. 
Haahaa. Dovne Bæst Kan du ikke 
holde Øjnene aabne. 

Kefar 

(rejser sig halvt). 

Jeg har staaet Dag og Nat paa Højen 
og set efter denne din lille Søn. Jeg kan 
vel trænge Søvnen. 

(Han lægger sig og vender Ansigtet mod Muren.) 

Aino. 
Lad den sove, som vil sove. 

Faderen. 
Fortæl Aino! 

Taron 

(en pur ung Mand, som har stirret betaget paa AIwo). 

Jeg har ogsaa vaaget Jeg sover dog 
ikke. 

4* 

Faderen. 
Den Unge skal holde Munden lukket. 

AWO. 

Hør da. Nu gik jeg gennem Kløften, 
hvor Floden styrter med stor Larm i Dybet; 
men da kom jeg til nye Sletter, rige paa 
Græs og brogede Blomster og alskens Urter. 
Og Floden løb skinnende henover Jorden, 
hurtig, hurtig som en Hind, naar Jægeren 
forfølger den, og jeg raabte: Vi følges ad 
Flod, jeg løber ved din Side. Da saa jeg 
paa dens Vande et Træ, et ilende Træ, som 
dens Vande bar. Vil du løbe fra mig, sagde 
jeg. For Træet var hurtigere end jeg. Vil 
du løbe fra mig, raabte jeg til Træet. Tag 
mig med! 

(Undrende Mumlen.) 
AlNO. 

Og J e g stansede Træet ved Flodens Bred. 
Da saa jeg, at det var hult af Ælde, det 
havde en Hulhed, som Karret, vi drik- 
ker af, og jeg satte mig paa Træet og vi 
ilede afsted, Floden, Træet og jeg. Hvem 
kommer først, raabte jeg. Vi kommer alle- 
sammen frem, den ene hurtig som den an- 
den. Men da kom vi til et Sted, hvor 
Floden bredte sig ud og blev stor og dorsk, 



53 



som en Okse, der ligger paa Engen og tyg- 
ger. Den ilede ikke længer. 

Taron. 
Kunde — kunde du se Huset fra Sletten 
der? 

AlNO 
(ler). 

Huset I — Jeg havde gaaet i Aar og 
Maaner. 

En af Mændene. 
Han kunde ikke se Huset. 

Taron. 
Egen? Kunde du se Egen? 

AlNO 
(ryster smflende paa Hovedet). 

Taron. 
Han kunde ikke se Egen! 

Faderen. 
Æ— æ. — Kan du lade Arno tale! 

AlNO. 

Men da Vandet bredte sig og laa dorsk 
i Solen, rejste jeg mig op og stod i Træets 
Hulhed og saa ind mod Bredden. Da kom 
Vinden bag mig og lagde Hænderne paa min 

Ryg. Eja, ojo, vi kommer først, sagde jeg 
til Træet. Vinden hjælper os! 

(Undrende Mumlen.) 

Taron. 
Eja! Vinden hjalp jer. 

AlNO. 

Men Floden blev atter smal, og vi kom 
til et Sted, hvor den styrtede i Dybet med 
stor Larm, og jeg stansede Træet mod en 
Klippeblok og sprang ind paa den faste Sten. 
Farvel Træ, jeg skal ikke den Vej! Og jeg 
klatrede op ad Klippen og kom paa dens 
Ryg> og J e g gi k længe og det blev Nat og 
der gik mange Dage og Nætter, og Solen 
kom og gik, og Maanen kom og gik. Men 
en Nat, da min Fod var mødig, og der var 
Mørke omkring mig, snublede min Fod, og 
jeg faldt og laa blødende paa Jorden, der 
hvor jeg var. 

Belå 

(mumler). 

Aino snublede. 

AlNO. 

Og der, hvor jeg laa, kom Søvnen over 
mig, og jeg lukkede mine Øjne. Men da 
skete det, at jeg saa Morgenrøden. Før jeg 

aabnede mine øjne igen, saa jeg Morgen- 
røden. Jeg vil synge: 

(Han synger.) 

Morgenrøden kyssede mine Øjne og min Pande. 
Med et faderligt Kys kyssede den mine øjne 

og min Pande. 
Men dens Kys var friskt, som en ung Piges 

Læber. 
Og den hviskede i mit Øre: Aino! Aino! 
Solen vil tale til dig. Bered dine Øren. 
Morgenrøden kyssede mine Øjne og min Pande. 
O aldrig glemmer jeg dette Kys! 

Og som jeg aabnede mine øjne, var Solen 

hos mig. 
Tæt ved mig, foran mig, der hvor jeg laa. 
Og Solen opløftede sin Røst og talte: 
Aino, Solens Søn! Se, jeg er din Fader! 
Men jeg strakte mine Arme imod den: 
Fader, Fader! Se, jeg er din Søn. Mine 

Øren lytter. 

Og Solen opløftede sin Røst og talte: 
Aino! Du som følger mig. Du skal følge 

mig længer endnu. 
For jeg vil vise dig alle de Ting, som er 

paa Jorden. 
Jeg vil vise dig Bjergene og Skovene og de 

store Vande. 

De store Vande skal ikke være fremmede for 

dit Blik. 
Som du red paa Floden, skal du ride paa 

Vandenes Bølger. 

Og Solen vedblev at tale: A'ino, Solens Søn! 
Alt det, som kan ses, skal du se: 
I Dybden og i Højden. Det fjerne og det nære. 
Og jeg strakte mine Arme imod den: 
Fader, Fader, du fylder din Søn med en 

stor Glans. 

Og Solen opløftede sin Røst og talte: 
Hvorfor tror du, jeg vandrer over Jorden 
uden for at vise Mennesket alle de Ting, 

som er. 
Men mig selv skal du ikke finde, for jeg har 

intet blivende Sted. 
Mig selv skal du ingenlunde finde. 
Men du skal finde mig i din Sjæl, som er 

min Sjæls Barn. 
Og jeg strakte mine Arme imod den: 
Fader, Fader! Sandelig — jeg føler i min 
Sjæl, at jeg er kommen fra dig! 

(Tavshed.) 

Faderen. 
Lykkelig er du A'ino, som Solen be- 
skytter! 



57 



Arno 

(fortæller). 

Da rejste jeg mig paa mine Fødder og 
se: Under mine Fødder var en Himmel, og 
jeg saa op, og ogsaa der var Himlen. Jeg 
stod ved de store Vande, som mine Fædres 
øjne havde set. — Eja, som en Himmel, og 
Solen, min Fader, steg straalende over Van- 
dene. Og jeg sprang højt af Glæde. Aldrig 
har Menneske sprunget saaledes af Glæde! 
Og J e g priste min snublende Fod, for Klip- 
pen var brat under mig, og jeg smykkede 
mit Haar med Bjergets Blomster, og jeg sang 
med Himlens Fugle, og jeg trykkede Træerne 
til mit Bryst, og jeg lagde mig ned og kys- 
sede den gode Jord, som smilede i Lyset. 
Aldrig har Menneske sprunget saaledes af 
Glæde! 

Taron 

(springer op). 

En af Mændene 

(gnavent). 

Nu hvad gør den lille? 

Taron. 
Jeg — jeg springer af Glæde. 

AlNO. 

Og Solen svang sig op paa Himlen. Som 
en syngende Fugl svang den sig. 

Taron. 
Som en syngende Fugl! 

(Nogle ler af Tabom,) 

Abder. 
Den unge er lykkelig. Ja sandelig, den 
unge er lykkelig. 

Kefar 

(som er yaagnet, brummer). 

Han er slagen af Solen. Han er slagen, 
som Tossen af Stormen. Vor Faders lille 
Søn er underlig i Hovedet. Det siger Kefar. 

(Han lægger sig til at sove.) 

Abder. 
Nej sandelig, han er lykkelig som ingen 
anden. 

AlNO. 

Og jeg bredte mine Arme ud og trykkede 
dem igen mod mit Bryst. Og det var Solen, 
jeg trykkede til mit Bryst. Den var varm 
og straalende, ja sandelig som en ung Kvin- 
des Legeme følte jeg Solen imod mig. 

EVANA 
(har rejst sig urolig). 

Faderen. 
Hvad gør Evana? 

Evana. 
Intet. Jeg gør intet. 



59 

Faderen. 
Du staar op paa dine Fødder. 

Evana 

(forvirret). 

Staar jeg op paa mine Fødder? (Hun 

sætter sig igen.) 

(Nogle af Mændene fniser.) 

Kefar 

(vender sig mod Belå.) 

Hvad siger du Belå? 

Belå. 
Hvad siger jeg? — Jeg tier. 

En af Mændene. 
Belå er tavs, som han plejer. 

Kefar. 
Belå tænker paa Brylluppet imorgen. 

Aino. 
Bryllup? 

Kefar. 
Brylluppet imorgen. 

Aino 

(vender sig mod Faderen). 

Brylluppet imorgen? 

Faderen. 
Imorgen — nuvel imorgen! — Jeg har 

givet Belå din Ret. Det, som er sket, er 

sket. 

Belå. 

Saaledes er det. 

Faderen. 
Du sidder tavs og grunder, Arno. 

AlNO. 

Jeg grunder over det, som jeg har grun- 
det over idag. Hvorfor gav du Belå min 
Ret? 

Faderen 

(opbrusende). 

Hvorfor? Hvorfor? — Du var her ikke, 
A'ino. 

AlNO 
(tU Bela). 

Jeg bad dig sige til vor Fader: Inden fem 
Aar er gaaet, vender jeg tilbage. Fem Aar 
er ikke gaaet. 

(Mumlen mellem Mændene.) 

Abder. 
Saaledes sagde Bela ikke. Inden fire Aar 
er gaaet, sagde Bela. 

AlNO. 

Da talte du ikke sandt. Da har du 
handlet Uret. — Jeg vil gaa bort og ikke se 
dig mere. 

(Mumlen mellem Mandene.) 

Belå. 

Fire Aar. Fem Aar. Hvad ved jeg? 
JHvad husker jeg om det. Da du var gaaet, 
sagde jeg til Mændene: Aino sagde fire Aar 
og tænkte intet derved. Da sagde alle: Fire 
Aar, fire Aar I Ham ser vi ikke mere. Vor 
Moder sagde: Fire Aar. Den ulydige ser vi 
ikke mere. Skulde jeg da sige: Om fem Aar, 
sagde Aino, naar alle sagde: Han lever ikke. 
Da vilde de le mig ud. Men du var ulydig! 
Ulydighed førte dig bort, og nu vil du tale 
mig til Rette! 

Faderen. 

Det, som er sket, er sket. Jeg har vel- 
signet Belå for den hellige Ilds Aasyn. Den 
beskytter ham! — Mit Hjerte græder; men 
dette gør ikke det skete usket. 

Aino. 
Jeg klager ikke over min tabte Ret, men 
da jeg stod paa den anden Side af Floden, 
raabte jeg til dig: Belå, Belå! Og jeg mødte 
dine øjne, men du vilde ikke høre. 

Belå. 
„Belå, Belå". Jeg hørte ingen raabeBela. 

En af Mændene. 
Jeg hørte det. 

(Mumlen mellem Mændene.) 

Belå. 
Jeg stod ved den hellige Ild. Men du 
var paa den anden Side af Floden, hvor 
ingen maa træde, hvor de usalige Døde suk- 
ker. Jeg har aldrig handlet Uret. Men du 
kommer for at yppe Kiv. 

(Han rejser sig og gaar ud i Merket) 

Kefar. 
Vor Faders lille Søn Belå maatte være 
underlig i Hovedet, hvis han bortgav sin Ret, 
fordi den anden raabte »Belå, Belå". 

AlNO 
(til Fadehen). 

Jeg kommer ikke for at yppe Kiv. 
Jeg vil drage bort herfra med Fred. Fader, 
vil du drikke af mit Kar og lytte til min 

Bøn. 

Faderen. 
Jeg drikker af dit Kar, Lykke og Sund- 
hed, Ainol Tal nu! 

AlNO. 

Lad mig gaa bort herfra. Lad mig vælge 
tre af Folket, hvem af dem jeg vil, til mit 
Følge. 

Faderen. 

A'ino! Det skal ske, som du vil. Din Ret 
er Belas, og du har ikke blivende Sted her. 

Den ældste kan ikke lyde den yngste. — 
Kom og drag bort, som du lyster, og søg 
dig Græsgange, hvor Jorden byder dig dem. 
En Mægtig beskytter dig. Mennesker skal 
ikke sætte sig imod Solens Vilje. Du skal 
medtage brændende Gløder fra den hellige 
Arne, og naar du bliver gammel og' dit Le- 
geme stunder mod Jorden — vend da tilbage 
og hvil hos dine Fædre. Velsignet være din 
Bortgang! Velsignet være din Hjemkomst nu 
og alle Dage! — Jeg har talt, nu er jeg 

træt. (Han vil rejse sig, men sætter sig udmattet ned igen.) 

Den Gamle er træt. Han vil hvile sig. Alle 
Kvinderne sover. 

AlNO. 

Du være takket for dette, Fader! — Ab- 
der! Vil du følge mig? 

Abder. 
Jeg er gammel. Vælg en ung. 

AiNO. 
Du er endnu stærk og duelig. 

Abder. 
Lidet duelig nu. I Aar er jeg alles Over- 
mand Uden VOr Faders! (Rejser sig, gaar hen til AUro 
og rækker ham Haanden.) Du Være takket for dette, 

Arno. — Men jeg er gammel. 

Arno. 
Bliv da her i Fred. — Taron, vil du 
følge mig? 

Taron 

(springer op). 

Jeg vil følge, hvor fjernt du gaar. Sande- 
lig, du være takket Aino. 

Aino 

(trækker Oksehuden tilside). 

Du Spejder i Træet. Lytter du til, hvad 
vi taler? 

Spejderens Stemme. 
Vilde gerne lytte. — Stormen støjer i 
Grenene. 

Aino. 
Vil du følge mig, naar jeg drager bort 
herfra? 

Spejderen. 
Vil jeg følge dig Aino? — Jeg sidder her 
i Træet. Jeg vil gerne ned fra Træet. Ja. 
Du være takket. 

En af Mændene. 
Hvem vælger du som den tredje? 

To andre. 
Vælg mig! Vælg mig! 

AtNO. 

Den sidste skal jeg vælge siden. 

(Tavshed.) 

Kefar 

(vredt). 

Nu sover vor Fader. Nu skal alle sove. 
Jeg har vaaget Dag og Nat for den lilles 
Skyld. — Snart er det Morgen. 

(Lægger sig arrig til at sove.) 
AlNO. 

Naar vor Fader sover her, vil vi alle 
sove her. 

(Mændene lægger sig ned og falder straks i Savn.) 

A'l'NO 
(dæmpet). 

Evana er ikke træt? 

Evana. 
Jeg er ikke træt. Tal til mig! 

AlNO 
(tager en Flejte frem). 

Se denne Fløjte. Jeg spillede paa den, 
da blev de vilde Dyr tæmmede og Slangerne 
lagde sig paa Bugen for mine Fødder med 
lyttende øjne. 

(Han spiller dæmpet paa Fløjtea Derefter synger han): 

Naar Solen synker i de store Vande, 

og Græsset er vaadt af glimrende Draaber, 

Helge Rode: Solsagn. 5 

og Blomsten lukker og bøjer sin Blomst, 
da flyver Fuglen med Hast til sin Rede. 
Den kender sit Sted! 

Ai'no er ene! 

Den springende Hjort er træt af at springe 

i store Skove. 

Den hviler hos Hinden. 

De kender hinanden 

i store Skove. 

Ai'no er ene! 

I flyvende Fugle, 
I springende Hjorte. 

Ai'no er enel 

(Han spiller atter dæmpet paa Fløjten. Modebxm kommer ud al 
Huaet. Hun bærer en Brand i Haanden og gaar søgende om- 
kring, til hun finder Belå, som har sat sig paa Jorden ved den 
hellige Ild.) 

Moderen. 
Belå! 

Belå 

(tier). 

Moderen 

(holder Branden hen foran hans Ansigt, som er fortrukket i 
Lidelse). 

Belå! Hvad gør du? 

Belå. 
Tal ikke til mig! 

Moderen. 
Hvorfor er Belå ikke hos de andre? Hvor- 
for sidder du ikke ved Evana? 

Belå. 
Lad mig i Fred! 

Moderen. 
Haahaa! Du sidder saa klageligt paa 
Jorden. 

Belå. 
Lad mig i Fred! — Evana stirrer skæn- 
digt paa A'ino. 

Moderen. 
Gaa til hende! Sid ved hendes Side. Sid 
ikke klageligt paa Jorden! 

Belå. 
Evana bliver hvid og rød. Hun blusser 
som en Ild. A'ino stirrer skændigt paa hende. 
De andre spotter mig. Jeg vil ikke leve. 

Moderen. 
Hør efter, hvad jeg siger. 

Belå. 
Tal ikke til mig! Vrede Aander bider i 

mit Bryst. De river med Klar i mit Hjerte. 

(Snapper efter Vejret og famler med Hænderne i Luften.) Jeg 

vil hugge Aino med øksen! Jeg vil hugge 
Evana med øksen! Jeg vil tage en Brand 
og brænde dem alle. De skal vogte sig for 
mig! 

Modesen. 
Tys! Vær stille! 

Belå. 
Jeg har ikke gjort Uret. De skal vogte 
sig for mig. Jeg har trællet trofast paa vor 
Faders Ager. Men Aino! Hvad gjorde Aino! 
De skal ikke spotte mig! Gid Floden kom! 
Gid Jorden slugte dem! De skal vogte sig 
for mig! (Ruber dampet) Usalige Døde, som 
sukker paa Sletten: Hjælp mig! — Kain! 
Kain! — Er du i Stormen? Hjælp mig! 

Moderen 

(ræddes). 

Tal ikke bespottelig! Hellere skal du høre 
mit Raad. Den ulydige skal ikke faa sin 
Vilje. 

Belå. 

Alle hænger ved Aino! Vor Fader pøn- 
sker paa hans Fordel! Solen beskytter ham! 
Floden slugte ham ikke! Hvorfor slugte Flo- 
den ham ikke! Jeg forbander den! 

Moderen. 
Tys! Tys! Tal ikke bespottelig mod 
den mægtige. Da gaar jeg bort. 

Belå. 
Arno snublede. Men for ikke at styrte i 

de Store Vande, Snublede AinO. (Knytter Hænderne 
i ubændigt Raseri mod Modihin.) Du Skal VOgte dig 

for mig! 

Moderen. 
Det er paa Tide, at du tier! Ellers gem- 
mer jeg, kan hænde, mit Raad. 

Belå 

(brummer). 

Giv mig Raadet Jeg skal høre. 

Moderen. 
Du har talt, som du ikke burde. 

Belå. 
Vor Moder! Jeg har fejlet. 

Moderen. 
Saa hør! Den gamle Moder hænger ikke 
ved Arno og den hellige Ild beskytter dig. 
Gør derfor, som jeg siger! Du skal bringe 
Tossen, som sover paa Muren, denne Skaal, 
og byde ham at drikke og være glad. Jeg 
har selv beredt ham denne Drik. 

(Hun rækker ham en Skaal.) 

Belå. 
Hvorfor skal Tossen drikke? 

Moderen. 
Naar Omar har drukket den, vil han be- 
tages af Smerter i Ryg og Bryst. Da vil 
han skrige højt og jamre og varsle Storm 
og Flod, som han gør, naar Uvejr kommer. 
Han vil betages af Smerter, saaledes at han 
vil varsle Ulykke, som aldrig før, siden den 
store Flod gik over Landene. 

Belå. 
Jeg venter. Tal! 

Moderen. 
Da vil Mændene betages af Angst og 
raabe: Se, Aino bringer Ulykke ved sin 
Ulydighed. Lad os give ham til Floden som 
et Offer. 

Belå. 
Mændene elsker Aino. Deres Hjerter 
hænger ved ham. 

Moderen. 
Naar han beretter dem smukke Kvad om 
Solen og vilde Dyr. Ikke naar han bringer 
Ulykke over Folk og Fæ. Gør derfor, som 
jeg siger I 

Belå. 

Jeg vil gøre saaledes, som du siger, og jeg 

selv vil fælde ham. Moder! Du gør min 

Sjæl let! De vrede Aander skal ikke længer 

bide mit Bryst. Min Sjæl brænder efter Blod! 

Moderen. 
Gaa nu. Byd Tossen at drikke og sæt 
dig ned hos de andre. Tal og le! 

Belå. 

Jeg kan ikke tale og le og fløjte som din 

lille Søn Aino. Men sandelig, han skal ikke 

le og tale, naar Solen staar op. (i det han vii gaa, 

stanser han grundende.) Vor Fader vil beskytte ham. 

Moderen. 
Vor Fader har ædt og drukket til sin 
Sjæls Tilfredshed. Jeg har selv beredt ham 
den Drik, han drak. Hans Søvn er tung og 
ogsaa han er ræd for Floden. 

(Hun gaar ind i Huset efter at have rakt Bkla Branden.) 

Bela 

(gaar til Muren, holder Branden over Ohabs Ansigt). 

Tosse! Vaagn opl 

Omar 

(farer op i Savne, ser Lyset). 

Stik mig ikke med Hornene. 

Belå. 
Tosse! Det er mig. Det er Belå. 

Omar. 
Hvad er det, som skinner? 

Belå. 
Tosse, Tosse. Jeg holder en Brand i 
Haanden. 

Omar. 
Hvor er jeg? — Rider jeg paa Oksen. 
(Gnider øjnene.) Farlil! Hvorfor skræmmer du 
din lille Søn? 

Belå. 
Drik denne Drik, Tosse. Det vil gøre 
dig glad i Sjælen. Naa, skynd dig! 

Omar 

(klynkende). 

Jeg gør, som du siger, lille Far. Jeg gør, 
hvad du siger. 

(Han slubrer Drikken i sig og lægger sig igen til at sove.) 

Bela 

(gaar listende mod Forgrunden. Han kaster Branden paa 
Jorden.) 

AYNO 
(holder op at spille). 

Evana sover du? 

EVANA. 

Nej. 

Arno. 
Dine øjne er lukkede. 

Evana. 

Jeg lytter. — Din Fløjte er sørgelig! Nej, 

den er glad! — Den fløjter som Fuglene. 

(Hun spring« op.) Jeg tror, jeg kan flyve. — Jeg 

er varm. Jeg brænder. (Hun sætter sig.) Tal 

til mig! 

Aino. 
Var vi Fugle, kunde vi flyve over de 
store Vande. Der fløj hvide Fugle paa store 

Vinger. 

Evana. 

Jeg saa ved Morgen en ørn. Da ønskede 

jeg at flyve til de store Vande. Der kommer 

underlige Tanker i mit Hoved. — ørnen fløj 

ind i Morgenrøden. — Den ørn er Aino, 

tænkte jeg. 

(Hun ser sig skræmt om.) 
A'iNO. 

Hvorfor lytter du? 

Evana. 
Hører du ikke? 

A'iNO. 
Stormen? 

Evana. 
Jeg hørte Fodtrin. 

A'lNO. 

Hvem da? 

EVANA. 

Belå er her ikke? 

AlNO. 

Belå gik. 

Evana. 
Du skal vogte dig for Belå! 

AlNO. 

Belå skal vogte sig for migl 

Evana. 
Ja ja. — Belå vil gerne dræbe dig! 

A'iNO. 
Dræbe mig! — Ingen kan dræbe mig! 

Evana. 
Solen beskytter dig. Men nu er det Nat. 
— Jeg er ræd for Natten! Altid, altid er jeg 
ræd for Natten! — Aino er ikke ræd? (Lytter.) 
Huderne rasler. Det er Belå! 

Aino 

(lofter Haderne og ser ud). 

Jeg ser ingen! — Hør, hvad jeg siger. 
En Nat var min Sjæl rykket bort til en Hule, 
som var fuld af Rædsel. Orme krøb paa mit 
Legeme og bed under mit Bryst, og en 

Slange snoede sig om min Hals og hviskede 
gruelige Ord i mit øre, som jeg ikke fattede. 
Det var en kold, en kold Hule! Da kom Solen 
til mig og sagde: Aino, du skal ikke frygte for 
Natten, for jeg vil vise dig alle de Ting, 
som er. Jeg vil følge dig ind i Graven. 
Ogsaa dette skal du se! Og jeg vil følge dig 
ud af Graven. Ogsaa dette skal du se! Saa- 
ledes talte Solen til mig i Hulen. Da smuld- 
rede Ormene bort som Støv mellem mine 
Hænder, og Slangen faldt raslende fra min 
Hals, og min Sjæl var fuld af Morgenrøden. 

Evana. 
Hvad vilde Solen med dette? 

Aino. 
Det ved jeg ikke. Men i den Nat gav 
Solen mig et stort Mod. Mit Hjerte brænder 
af Lykke! 

(Tavshed.) 
AlNO. 

Du tier. Du lukker øjnene! 

Evana. 
Jeg lytter til dig. — Er mine øjne luk- 
kede? (Hun aabner dem.) Nu vil jeg SOVC (Hun 
lægger sig ned paa Jorden med Armen under Kinden og lukker 

øjnene.) Nu sover jeg! (Hun smiler.) Nu flyver jeg 

OVer de Store Vande! — (Hun rejser sig smilende 

med aaime ejne.) Mine øjne sprang op. Det glim- 
rede i Mørket som Stjerner! Mine Kinder 
brænder! Jeg kan ikke sove! 

AlNO. 

Evana! — Vil du være den? 

Evana. 
Hvilken? 

AlNO. 

Den tredje af dem, som følger mig? 

(Dyb Tavshed.) 
AlNO. 

Evana tier. Tal! 

Evana 

(lofter Hovedet og ser paa ham.) 
AlNO. 

Jeg brænder imod dig. Tal! Vil du være 
den? 

Evana. 
Jeg, en Kvinde? 

AYno. 
Du, en Kvinde! Hvad svarer du? Tal! 

Evana 

(lefler igen Hovedet). 

Ja. 

AlNO 
(har rejst sig). 

Ja ja! — Og hvis vor Fader befaler 
dig: nej! 

EVANA. 

Saa vil jeg liste mig bort om Natten. 
Som AKno! 

AlNO. 

Evana! 

Evana 

(rejser sig ogsaa. Lister forbi de sovende. De omfavner tavse 
hinanden). 

Evana 

(hviskende). 

Er det Dag? — Er det Nat? — A'ino er 
du Solen? — Hvad ved jeg? — Brænd mig! 

AlNO. 

Evana! — Evana! 

(De er kommen helt hen bag Baalet. Man hører dem hviske og 
kysses.) 

AlNO. 

Tys! Fodtrin! 

Evana 

(lister tilbage fra ham. Lægger sig hastig. Lader som hun 
sover). 

AlNO 
(har sat sig). 

Hvem der? 

Modesen 

(kommer). 

Evana! — Evana! Alle sover. Vor Fader 
sover. Gaa ind i Huset. Det lysner snart. 

Evana 

(rejser sig). 

Jeg sov. Min Sjæl var borte. — Jeg sov 
en skøn Søvn. 

(Hun gaar med et langt Blik til AXno.) 

Moderen. 
Skal Arno ikke sove? 

Aino. 
Det er snart Morgen. 

(Modeben gaar. AIxo sidder og stirrer frem for sig.) 

Omar 

(paa Muren, Begynder at klage og stenne). 

Bela 

(kommer frem til Baalet). 

Tossen klager og stønner. Stormen bliver 
haardere nu, Aino! 

Aino. 
Dette kalder du haard Storm! 

Omar 

(jamrende). 

Farlil, Farlil! Hjælp mig ned! 

Belå. 
Hører du! 

(Han gaar hen til Omab.) 

Omar. 
Hjælp mig ned, Farlil. Stormen skærer 
mig i Ryggen og Bugen. Min Ryg! Min 
Bug! Den stikker og skærer mig. Hjælp mig 
ned! Floden kommer. Stormen kaster mig 
af og stanger mig med de skinnende Horn. 

Belå 

(hjælper ham ned). 

Op, op! Tossen raaber Storm! 
Mændene 

(vaagner). 

Hvad nu. Hvad er det? 

Belå. 
Stormen! Stormen! 

Omar 

(kommer krybende frem til Baalet). 

Aa aa! Stormen. Den sorte Tyr med 
de skinnende Horn. Jag den bort! 

Kvinderne 

(som er vaagnede, jamrer). 

En lille Pige. 
Mor, Mor! Stormen! 

En lille Dreng. 
Mor, Mor! Hvor er Stormen? 

Kefar. 
Fred har man ikke. Nu har han bragt 
os Stormen. 

Den lille Pige 

(peger paa AIwo). 

Mor. Er det ham, som er Stormen! 
Han er smuk at se! 

Kefar 

(vredt). 

Ja. Det er ham, Arno, som kommer med 

Storm! 

Abder 

(rusker i Fadhon). 

Fader, Fader! Vaagn op! 
Omar 

(stønner og vrider sig). 

Kefar. 
Vor Fader er tung af Drik! 

(Mange af Mændene tumler ud paa Gaardepladsen.) 

Bela. 

Vor Fader ligger som død. Det er onde 

Varsler. 

Kefar. 

Tossen taler Sandhed! 
Moderen 

(kommer til). 

Stormen! Stormen! 

Omar. 
Bær mig bort! Nu kommer den store 
Flod! — Flod! Flod! 

Kefar. 
Vi skulde slaaet denne Arno ihjel! 

AKno. 
Daare! Kalder du dette en haard Storm! 

Belå. 
Ti, du Ulykkebringer! 

Kefar. 
Kast ham i Floden. Det onde Bæst! 

AlNO. 

Vil du kaste mig i Floden! 

Kefar. 
Heller end at faa Bugen fuld af den selv. 
Jeg har drukket nok. Det er dig, vi kan 
takke for dette! 

A'ino. 
Du har drukket nok. Du taler dumme 
Ord! 

Kefar. 
Dumme Ord! Du skal snart ikke tale 
dumme Ord mere! 

(Mænd og Kvinder stimler sammen om dem. Bernene græder 
og hyler.) 
Helge Rode: Solsagn. 6 

Kefar. 
Hej Folk. Vor Fader ligger som død. 
Vi maa redde os selv! 

Belå. 
Hvad siger vor Moder? 

Moderen. 
Gør det, som I tykkes! Det er en sort 
Storm. 

(Hun gaar.) 

Kefar. 
Vor Moder har sagt det. Gør, som I 
tykkes! 

AlNO. 

Gør da, som I tykkes. 

(Mængden staar raadvild.) 

Abder 

(som forgæves har prøvet at komme til Orde). 

Hvad skælder I ham for? Det stormer. 
Nuja, det stormer. Ikke mere end mangen 
Gang før! 

Taron. 

Det er ikke Ainos Skyld! 

Belå. 
Hvad siger du, Dreng. Skal du tale 
med! 

(Han slaar ham i Ansigtet, saa han tumler om.) 

AlNO. 

Vogt dig nu Belå! 

(Vil hen til ham.) 

Abder. 
Han slaar Drengen. Drengen har intet 
gjort! 

Belå. 
Hvad siger du, gamle Rystehoved! Jeg 
skal stoppe Munden paa dig! 

Abder. 
Haan ikke graa Haar! I skal ikke gøre 
Uret mod A'ino, siger jeg. Det er, hvad jeg 
siger! 

Belå. 
Ti med dig, Træl! 

(Han slaar ham paa Munden.) 

Abder. 
Slaar du mig, Dreng! Gid Lynet ramme 
dig! 

(Han slaar ham over Armen.) 

Bela. 
Ti med dig, Træl! 

(Slaar ham igen.) 

AlNO 
(griber Bkla i Skulderen). 

Du slaar ikke den gamle! 

(Kvinderne hyler.) 

6* 



84 



Abder. 
Slaar mig — slaar mig i Ansigtet. — 
Ingen har slaaet mig før. 

Belå 

(til AIno). 

Vil du slippe mig, Honningtunge! 

(De brydes.) 

Kefar 

(griber AYno bagfra). 

Dit onde Bæst! Dit onde Bæst! Jeg har 
vaaget Dag og Nat for din Skyld langt fra 
Gaarden. Hej Folk! Lad os kaste ham i 
Floden! Saa kan Solen hjælpe ham, den 
Løgnetunge! 

(De tumler i en kæmpende Gruppe ud i Mørket. Mængden 
følger). 

Omar 

(ved Baalet). 

Stormen! Stormen! Jag den bort! 
Abder 

(som endnu staar ved Baalet og tørrer Blodet af sit Ansigt, 
mumler) : 

Skal han slaa — slaa mig i Ansigtet. — 
Er jeg en Træl, han skal slaa? — Skal han 

Slaa — Slaa mig. (Bliver opmærksom paa Støjen fra 
Gaarden. River en af Oksehuderne ned og raaber): Hej. Vil 

I lade A'ino i Fred! 

Kefars Stemme. 
Hold Munden lukket, Rystehoved! 

Abder. 
Jeg holder ikke Munden lukket for dig! 
(Breier.) I skal lade A'ino i Fred! 

(Han vil ud; men i det samme kommer Mængden tumlende ind 
i Lyset. Fire Mand holder AIno.) 

Kefar. 
Hej. Kom hid med Okseremme, saa bin- 
der vi ham. 

(Kbpak og Bkla binder AInos Hænder paa Ryggen.) 

AlNO 
(som under dette en Gang har leet kort og hejt). 

Hør nu Folk. Tror I Stormen vil gøre 
Ulykke? 

Nogle Stemmer. 

Hvad ved vi om det? Stormen har gjort 
Ulykke før. 

Kefar. 
Du vil vel gerne, at Stormen skal gøre 
Ulykke, dit onde Bæst. 

AlNO. 

Dette kalder I Storm! 

Belå. 
Han spotter Stormen! 

Mange Stemmer. 
Han spotter Stormen. Giv ham til Floden! 

AlNO 
(raaber af al Kraft): 

Spejder! Hvad siger du om Stormen? 

(Spejderens Svar overdøres af) 

Mængden 

(som raaber): 

Tossen spaar! Tossen spaar! 
Spejderens Stemme 

(gentager). 

Stormen gaar snart til Ro! 
Omar 

(som klager og vrider sig). 

Nu kommer den store Flod. Lynet splin- 
trer Egen. Den hellige Grav synker i Jorden. 
I Jorden! I Jorden! 

Kvinder og Mænd 

(skriger og jamrer). 

Dræb ham! Giv ham til Floden! 
Abder 

(raaber). 

Hej Folk. Saaledes har Tossen spaaet før? 

Kefar. 
Nu har vi ham godt bunden. Kom hid 
med en Økse og saa ud over Muren med 
ham! 

(En Mand bringer en Økse.) 

(ler højt). 

Bela. 
Hvad ler du af? 

Aino. 
Af mine glade Tanker! 

Bela. 
Du har kun liden Grund til at le! 

Abder 

(holder Ketabs Arm med Øksen tilbage). 

Hej Folk. Hør, hvad jeg siger. Bring 
Aino ud paa Klippen under Muren. Lad 
Floden tage ham, hvis den vil tage ham. I 
har da ikke udgydt Blod, og vi 'vil give 
Floden en Vædder. 

(Det følgende rivende hastig.) 

Nogle Mænd og Kvinder. 
Den gamle har Ret! 

Andre. 
Nej nej. Giv ham til Floden! Hørte I 
ikke Tossen spaaede! 

Abder 

(ser hvast paa Bila). 

Bela! Hvad siger du? Har jeg Ret? 

Belå. 
Vi vil gøre, som du siger. 

Kkfar. 
Lad os heller hugge ham ned med Øksen. 

Belå 

(ger Tegn til Kmt ar). 

Vor Fader kunde vredes. Lad os bringe 
ham ud paa Klippen. 

Kepas 

(brummer). 

Vor Fader — vor Fader. — Jeg har 
vaaget Dag og Nat fjernt fra Gaarden for 
det onde Bæst. 

Abder. 
Aino, jeg følger dig! 

Belå. 
Bliv her! — Hvis du ikke vil smage 
øksen. 

Abder. 
Arno. Hører du hans Ord? 

Aino. 
Bliv rolig her! Jeg har en stor Fader! 

(De fire ferer Atøo bort udenom Huset tilvenstre. Mængden 
samles ved Muren for at se. Det er begyndt at lysne.) 

Spejderen 

(fra Træet). 

Hej. Hvad gør I? 

Belå. 
Bliv paa din Post! 

Spejderen 

(klatrer ned, raabende): 

De dræber A'ino! 

Nogle Mænd 

(ved Muren). 

De dræber ham ikke. Floden rinder rolig. 
Taron 

(som er kommen til sig selv, bader sit Ansigt i Vandtruget). 

Hvad sker? 

Abder. 
Det er disse onde Bæster, Kefar og Belå! 
(Da taron vil gaa.) Bliv her. A'ino sagde: Bliv 
rolig her! 

Spejderen 

(henne ved Fadeben, som ligger i dyb Søvn). 

Vor Fader, vaagn op! 
Evana 

(kommer). 

Fader, Fader! 

Faderen 

(vaagner). 

Æ — æ? — Hvad vil du? — Moder — er 
det dig Laila? — Hvem? — Evana? Hvad 
vil du? — Min Sjæl var borte — 

Evana. 
Fader, Fader. Aino! De kaster Aino til 
Floden! Staa op! 

Faderen. 
Ti stille! — Hvad siger du. — Sov jeg? 

Evana. 
Hører du! Aino! Staa op! 

Faderen. 
Hæ — jeg drømte en sort Drøm! Hvor 

er Gaarden? Hvem talte? Evana, 

er det dig? 

Spejderen. 
Jeg sidder i Træet — saa ser jeg — 

Evana. 
Fader! Fader! — Aino! 

Faderen 

(endnu sevnforvirret). 

Er det dig, Evana? — Jeg tror, jeg 
drømte. 

(Gnider sine Øjne.) 

Omar 

(jamrer). 

Stormen! 

Faderen 

(rejser sig i Vrede). 

Ti stille, Tosse! — Jeg synes min lille 
Datter Evana talte. Hvor er hun! (Gnider 
øjnene.) Jeg tror, jeg sov. 

Evana. 
Hjælp Aino! 

Faderen 

(ser Spejderen. Sparker til ham). 

Hvad gør du her. Op paa dit Sted! 
Hold øje med Solen! 

Spejderen. 
Jeg sidder i Træet — saa ser jeg — 

Faderen 

(sparker til ham). 

Op med dig! 

(Spejdiren klatrer op.) 

Evana 

(hen til Muren, raaber): 

Aino, jeg kommer! 

Nogle af Mændene. 
Floden er urolig! — Den raaber! — Den 
raaber! 

(Der opstaar Strid. Abder og Taron bliver overmandede.) 

Faderen. 
Hvad siger du, Tosse! 

Omar. 
Storm! Storm! Storm! siger Tossen! Den 
bider mig i Ryggen! 

Evana 

(tilbage til Fadeken). 

Jeg styrter mig i Floden, Fader! Der bag 
Muren er han! Gaa til dem! Frels ham! Jeg 
styrter mig i Floden, hvis du ikke lytter 
til mig. 

Faderen. 

Datterlil, jeg har sovet. (Vakler.) — Mine 
Ben — er matte. Hæ. Den store Konge 
sagde: I skal stille mig oprejst. — Men hans 
Ben var matte — og vi bandt ham til Baaren. 
— Mine Ben er matte — jeg bliver gammel! 

(Ser Folkene ved Muren.) Hej Folk! Hvad gør I der. 

Evana! Hvad talte du om Arno? 
Evana 

(haardt). 
Vor Fader SOVer! (Hun løber hen til Muren og 
raaber): Aino! ATfno! 

Ainos Stemme. 
Evana! Jeg hører dig! 

EVANA 
(vil klatre over Muren). 

A'ino! Jeg kommer! 

Faderen. 
Hvad er dette, som sker. Hold paa 
hende! 

(Folkene griber hende.) 
EVANA. 

De binder mig. A'ino! 

Ainos Stemme. 
Evana vær rolig! 

Faderen. 
Vær rolig. Hvad er alt dette! Før Pigen 
bort! 

(Evana fares frem i Forgrunden. Hun kæmper hulkende for sin 
Frihed. Nogle viser raadvild Deltagelse.) 

Faderen. 
Hvor er A'ino? 

Nogle af Mændene 

(samtidig med Spejderen). 

Bag Stenene. Vi ser ham ikke! 

Ainos Stemme. 
Sol! — Sol! — Sol! Kommer du? 

Faderen. 
Hvad raabte Arno? 

En af Mændene 

(under dyb Tavshed). 

Din lille Søn raabte tre Gange højt paa 
Solen. 

Evana 

(kæmpende med dem, som holder hende.) 

Jeg vil til Aino. Jeg bider. Jeg river. 
Jeg vil til Arno. Lad mig fri, siger jeg. — 
I er dumme. I er dumme og onde! Hjælp 
mig! Hjælp! Er der ingen. Hjælp mig! Sol. 
Kommer du ikke, Sol! Du har lovet. Du 
har lovet! Aino! De holder paa mig. — 
Aino! Hvorfor svarer du ikke! (Hun river sig i*s 

og laber mod Muren.) Aino! — Svar mig! 
(Tavshed.) 



Hej Aino! 



Faderen 

(raaber). 
(Tavshed.) 



De to Mænd 

(som sammen med Bkla og Kipar farte AIno bort, kommer). 

Abder 

(han og Tahon ere atter frie). 

Hvor er Belå? Hvor er Kefar? Naa, kan 
I svare! 

En af Mændene. 
De kommer — de er bag os. 

EVANA 
(raaber, langt fortvivlet). 

A'ino! 

(Tavshed.) 

Spejderen 

(slaar tre Slag paa Skjoldet). 

Solen! Solen I 

(Bela og Kifar kommer. Samtidig stiger Solen rad over 
Horisonten.) 

Bela. 
Floden tog ham. 

Faderen 

(til Spkjdemn. Forbitret). 

Ti stille med din Raaben! Dumme Bæst. 
A'ino er død. 

Kefar. 
Floden strakte en lang Arm op og tog 
din lille Søn A'ino. (Brummer.) Og godt var det! 

Bela. 
Da flyede vi. 

EVANA 
(hulkende). 

A'ino er ikke død! A'ino er ikke død! 



96 

Faderen. 
Du hører det. Arno er død. 

Moderen 

(kommer). 

Faderen. 
Vor Moder. Her er ny Sorg at melde. 

Moderen. 
Jeg hører det vel; Floden har taget den 
Ulydige. Saaledes har jeg ventet det. Din 
lille Søn Arno skal ikke nyde Gravens 
Fred. 

(Hun sysler rolig ved den hellige Ild, logger Brænde paa den. 
Den blusser.) 

Spejderen. 
Se, se! Arno ligger paa Flodbredden! 

Evana 

(jublende). 

Arno er ikke død! 

Spejderen. 
Floden lagde ham ind paa Bredden. Han 
ligger død paa Stenene. Hans Hoved er i 
Vandet. 

Evana. 
Skynd jer. Skynd jer. Hent ham! Tag 
ham fra Floden! 

Faderen 

(ser sig omkring). 

Hvem har Mod til at tage Arno fra 
Floden? 

(Tavshed.) 
EVANA. 

Aa, I er rædde. I er usle og rædde. 
Hvem følger mig! Aino havde Mod. Han 
steg straalende herop. Men I er usle og 
rædde! Aino! Nu kommer jeg! 

(Hun vil ile bort.) 

Moderen. 
Styr din lille Datter! 

Belå. 
Evana maa ikke gaa! 

(Han stiller sig i Vejen for hende.) 
EVANA. 

Stanser du mig! — Du skal aldrig se 
mig smile. Du skal aldrig høre mig tale. 
Jeg skal slaa dig i dit Ansigt, naar du kom- 
mer til mig. Jeg skal spytte i dine øjne, 
naar du ser paa mig! 

Belå. 

(bajer Hovedet). 

Jeg skal hente ham selv, Evanalil! Hvem 
vil følge? 

Helge Rode: Solsagn. 7 

Taron. 
Jeg! 

Abder. 
Jeg kan vel ogsaa følge. 

Faderen 

(Uger en af Oksehuderne). 

Abder, tag denne og skjul Arno, at Solen 
ikke maa se ham! 

Moderen. 
Skal den Ulydige nyde Gravens Fred! 

Faderen. 
Min lille Søn Aino var dyrebar for mit 
Hjerte. (Ser hendes vrede bml) Er jeg Faderen! — 
Hvem befaler uden jeg! — Er jeg saa gam- 
mel, at jeg kun duer til at sove. Gaa. Gør 
saaledes, som jeg har sagt! 

Omar 

(til Belå, idet han gaar t fulgt af Abdir og Taion). 

Farlil! Farlil! Du er blodig. Du har rødt 
Blod paa Hænderne. 

Belå. 
Jeg slog mig paa Klippen! 

(De gaar.) 

Omar. 
Hjælp mig op! Hjælp mig op! 

En af Mændene 

(lefler Omar op paa Muren). 

Tossen er glad. Stormen er gaaet til Ro. 
Evana 

(som er klatret op paa Muren). 

Il dog! il! 

Moderen. 
Det er en ny Sæd, at den ulydige skal 
æres. 

Faderen. 
Arno var Solens Søn. 

Evana og Spejderen 

(samtidig). 

De har ham! De har ham! 

Faderen. 
Min lille Søn Aino skal nyde Gravens 
Fred! Du være takket, Sol! 

Evana 

(ned fra Muren). 

Aino er ikke død! 

(Hun synker paa Knæ og strækker Armene mod Solen.) 

En af Mændene 

(ved Muren). 

Der kommer de. Det er en tung Byrde 
at bære død Mand. 

7« 

EVANA 
(i brøndende Ben). 

Sol! du sagde: A'ino. Jeg vil følge dig 
ind i Graven. — Sol, vi vil følge A'ino ind 
i Graven. 

Omar 

(klapper i Hænderne og vinker ned til de kommende). 

Farlil! Solen er blodig, ligesom dine 
Hænder 1 

(Tæppet.) 



TREDJE AKT 



Gravlunden bag Gaarden. Til hejre styrter Klippen 
i stejle Skraaninger ned til en lille, aaben Plads, hvor- 
fra man bar samme Udsigt over Sletten til de fjerne 
Bjerge som fra Gaarden. Omtrent tre Fod over Pladsen 
er der en Hule i Klippen, hvis Indgang, der er fem Fod 
hej, skjules af en Sten og Buskas. Over Hulen har 
Klippen en Afsats, paa hvilken der staar et Sten- 
alter. En stejl Trappesti hugget ind i Klippen, fører op 
til dette. Til venstre staar en Gruppe Cypresser og 
Laurbærtræer. Højt opad den rødlige Klippe vokser 
Myrtebuskas og gul Gyvel, som ogsaa dækker Jorden, 
isprængt med et Mylder af Valmuer. 

Alt dette ses forst tydeligt senere. Nu er det Nat 
med Stjerner. Halvmaanen skinner i Laurbær- og Myrte- 
bladene. Morgenstjernen funkler. Belå og Evana kommer 
ind, Belå bærer i den ene Haand et tilspidset Træ, i den 
anden en Brand. Evana har i Favnen nogle Brød og en 
Krukke med Honning. 

Evana 

(idet de kommer frem). 

Dér! 

(Hun setter det, hun bærer, paa Jorden.) 

Belå. 
Det er sent. Solen kommer snart. 

Evana. 
Er du bange? 

Belå. 
Jeg har sagt, at jeg ikke er bange. 

Evana. 
Vi er her! Stik Træet ind. Skynd dig! 
Du ved, hvordan det skal gøres. 

Belå. 
Ja ja. Tal ikke saa højt. — Hvis Fade- 
ren kommer! 

Evana. 
Vi maa skynde os. 

Belå. 
Lad os gaa herfra, Evana. — Det er for- 
sent. — Imorgen. 

Evana. 
Nej nu! Du er bange! Jeg gør, hvad jeg 
har sagt Jeg styrter mig i Floden! 

Belå. 
Tal ikke saa højt! (Lytter skælvende.) Hører du? 

Evana 

(lyttende). 

Det er Vinden. 

Belå. 
Vinden, Vinden. — Det er Nat! — Lad 
os gaa herfra, Evana. 

Evana. 
Er du bange for Natten? — Du sagde, 
at du var ikke bange. 

Belå. 
Du ryster selv. — Natten — Natten. — 
Ingen kender den. — Lad os gaa! (Lytter.) 

Hører du? 

Evana. 
Det er Løven, som er ude. Den kommer 
ikke her. 

Belå. 
Stille! 

Evana. 
Hører du noget? 

Belå. 
Tal ikke saa højt. 

Evana. 
Er det fra Graven? 

Belå. 
Jeg ved ikke. Jeg hørte nogen røre sig. 
— Hvis vor Fader kom! Se, det lysner. 

Evana. 
Fader — Fuglene sover endnu. 

Belå. 
Han kommer hver Morgen. Han lytter 
ved Graven. 

Evana. 
Aa, hvor du er bange! Vent! (G*** hen tu 

Klippen, klatrer op til Graven. Banker med Knoerne paa Stenen 
og tiger dampet): Aftio! Afool 

Bela 

(fortvivlet-rasende). 

Ikke saa højt! 

Evana. 

Hjælp mig da! 

Bela. 
I Morgen, Evana. 

(Han kaster Branden; det er bleven halvlyst) 
EVANA. 

Du har lovet det. Jeg har sagt det! Hvis 
ikke springer jeg i Floden. 

Bela. 

Tal ikke Saa højt! (Lægger Træet paa Jorden.) Jeg 

skal hjælpe! — Ti blot stille. Du ved ingen 

Ting. (Undersøger Stenen, rinder det mærkede Sted. Graver 
med Hænderne derunder.) Her! Her! Bukkeblod. 
(Dé~ graver begge.) 

EVANA 

(dæmpet). 

AKno! 

Belå. 
Stille! — Giv mig Træet — Træet! 

Evana. 

Her! 

Belå. 

Hurtig! — Ikke saa højt. — Saa skal du 
se. — Du skal faa at se, hvad jeg siger. 
(Arbejder med Træet) Jeg er ikke bange — for de 
døde — ikke for de døde. — Lad Ormene 
æde dem. — Saa, nu gaar det! 

Evana 

(presser Hænderne mod Hjertet). 

Vent — vent. Jeg vil kalde først! 

Belå. 
Nej, nej. Bare se! 

Evana. 

Aino! 

Belå. 
Sagte, sagte! 

Evana. 
Aino. Det er mig, Evana! — Evana 
kommer til dig med Brød og Honning. — 

Aino! 

Belå 

(efter et Øjebliks angstfuld Lytten). 

Han svarer ikke. 

EVANA. 

Jeg kan ikke hare det! (Hejere.) A'ino! 

Belå. 
Du hører det. Han svarer ikke! Lad os 
skynde os bort! 

Evana 

(brister i Graad). 

Du skal aabne. Jeg gaar ikke. 

Belå. 
Saa hjælp mig. Hjælp mig da med Træet! 
(Han segtr at rokke stenen.) Jeg kan ikke. Det lys- 
ner alierede, Evana. 

Evana. 
Læg dig over Træet. Jeg skal hjælpe. 

(Hun lægger sig over Træet med hele sin Tyngde. Stenen 
rokkes.) 

Bela. 
Stille! 

Evana 

(jublende). 

Den rører sig! A'ino! Hører du, jeg kom- 
mer! — Tyng ned! Af alle Kræfter! 

Bela. 
I Dødens Navn! Ti stille! 

EVANA. 

Den gaar! 

(Hun og Bila tynger begge af al Kraft paa Træet Stenen rokket 
og raller bort med et Brag.) 

(Evana og Bila farer tilbage. De staar tarse, rædselsslagne og 
stirrer.) 

EVANA 
(med et kvalt Skrig). 

A'ino! 

Bela. 
Stenen — rullede. 

Evana. 
Stenen — 

Bela. 
Den rullede, — rullede. — Hvor er den? 

Evana. 
Hvor er den? — Stenen? — Der er den! 
Ser du! 

Bela. 
Den rullede. — Hvor? (Stirrer paa stenen.) Der! 

Evana. 
Der ligger den! Der! 

Bela. 
Bort, bort! 

Evana. 
Ser du noget? 

Belå. 
Bort! 

EVANA 
(Tender sig. Skælvende). 

Arno! Er du der ikke? 

Bkla. 
Kom! 

EVANA. 

Vent paa mig! 

Belå. 
Evana. Stans! 

EVANA. 

Du er bange — jeg er ikke bange. 

(De er komne helt hen til Graven. Pludselig vender de sig begge 
bort og holder sig for Næse og Mund.) 

Bela. 
Puh! Giftig Aande! 

(De viger bagtengs.) 



EVANA 

(med et svagt Skrig). 

Bela. 



Der! 

Hvad? 

Evana. 
Der! Der! — A'ino! 



Hvor? 



Bela 

(skriger). 

EVANA. 

Der! Han ligger og ser paa os. 

Belå. 
Du lyver. Jeg kan ikke se. (Griber hendes 

Haand og vil drage hende bort.) Rører han sig? 

EVANA 

(river sig los). 

Giv slip! Slip mig! — — Aino! Hører 
du ikke! Det er Evana. Jeg kommer med 
Honning. A'ino, hører du ikke. Mit Hjerte 
brænder for dig. Jeg kan ikke sove. — Sover 
du? Jeg brænder for dig, Arno — Aino! 

(Griber efter Bela, som seger at trække hende bort.) 

Bela. 
Hvad? 

Evana. 
Hvad er det? — Det hvide, som staar 
der? 

Bela. 
Staar? 

Evana. 
Langt inde — det hvide. — Med store 
Øjne. Se dog. Se! 

Bela. 
Er det Kongen? 

EVANA. 

Han ser paa os. 

Belå 

(skriger). 

Ser han paa os? 

Evana. 
A'ino ser ogsaa. 

Belå 

(skriger. Vil løbe, men snubler. Han klamrer sig til Evana, som 
grebet af Rædsel ogsaa vil flygte.) 

Bela. 
Hurtig! Hurtig! Hvorfor Løber du ikke! 

Evana. 
Jeg Løber jo. — Jeg kan ikke. — Du 
holder paa mig. 

Bela. 
Hvem holder — hvad siger du. Tal højere! 
Hvor er du! Bort, siger jeg. 

Evana. 
Det er jo dig — du bliver jo liggende. 
Rejs dig dog! 

Bela. 
Rejse mig! Rejser jeg mig ikke? Siger 
du, at jeg ikke rejser mig. Vil du tie stille! 
Bort med dig! 

EVANA. 

Jeg skal nok løbe — jeg vil bare rejse 
mig en eneste Gang! 

Belå. 
Vil du tie! Hvis du ikke tier, saa dræber 
jeg dig. 

Evana 

(forvildet af Rædsel). 

Men Solen! — Stenen! Vi skal rulle 
Stenen. Det er jo det, jeg siger! Ai'no, siger 
jeg — Stenen, forstaar du da ikke. 

Belå. 
Jeg forstaar ikke. — - Hvad er det? (Rasende.) 
Jeg kan ikke høre, hvad du siger. Hvorfor 
hvisker duP 

Evana. 
Jeg løber jo. 

Belå. 
Tal højere! Du raaber saa højt, at jeg ikke 
kan høre det! — Du hvisker — . De hvisker 
allesammen bag mig. (Skriger.) Ai'no, er det 
dig! Slaa mig ikke! 

Evana 

(er kommen les igen og aander ud). 

Aa, Solen — kommer. — Fuglene. 

Belå. 
Er det dig, Evana. Vil du dræbe mig. 
Er det det, du vil? Jeg skal dræbe dig! — 
Siger du, at jeg har dræbt ham? Jeg skal 
ogsaa dræbe dig! Vent! Vent! — Naar jeg 
faar Foden fri. (Skriger.) A'ino! Ikke bagfra! 
Jeg slaar ikke mere! 

Evana. 
Det er lyst. Det er lyst, hører du! caar 

vendt sig, skriger fortier det): Al'no! 

Bela 

(er kommet op). 

Hvad? 

Evana. 

Du har en Slange i Munden! Tag den 
væk! (Hen tii bila.) Aa, hjælp! Hjælp ham! 
Dræb den! Der er to. De bider ham. Bela! 
Hjælp ham! 

(Bila, som har staaet fortumlet, kommer til sig selv.) 

Bela. 
Evana. Han er død. Han er jo død. 
Ser du ikke? ' 

Evana 

(hen til Graven). 

Jeg kommer, Arno. 

Belå. 
Han er død, som Ørnen. — Som Anti- 
lopen. Ser du ikke? 

Evana 

(klatrer op til Graven). 

Jeg skal hjælpe dig, Arno. 
Belå 

(brister i Latter). 

Den hvide! Det er den store Konge? 
Han er bundet til Baaren! Se, hvor han 
staar og rokker! (Stanser brat i sin Latter.) Det er 
Forfærdelse! 

(Evana, som er ved Gravens Aabning, glider, falder. Bliver lig- 
gende paa Jorden, sammenbøjet, fortvivlet, hulkende.) 

Bela. 
Han er død! 

Evana. 
Han er død! Død! 

Bela 

(brister i Graad). 

Han er død. Jeg har dræbt ham! De 
er alle døde! 

Evana 

(hulker næsegrus paa Jorden). 

Bela. 

Hvor Skal jeg Skjule mig! (Han borer Hovedet 

ned i Jorden.) 

(Fuglene kvidrer.) 

Helge Rode: Solsagn. 8 

Belå 

(ser op. Lytter). 

Solen kommer! — Stenen! — Det er 
ude med os. 

Evana. 
Hvad er det for mig! A'fno er død. Jeg 
vil dø! 

Paderen 

(udenfor). 

Hvem der? 

Belå 

(hviskende). 

Skjul dig! Græd ikke! — Hvis du græder 
er vi fortabte. 

Faderen 

(kommer ind, bejet, træt). 

Hvem der? Svar! 

(Tavshed.) 

Faderen. 

Er nogen her? Jeg hørte det. Her er nogen. 

Kom frem straks! Tror du, du kan skjule 

dig for mig. Tror du ikke, jeg har Øjne 

længer. Du staar bag Træerne! Jeg ser dig! 

Evana 

(tofter Hovedet). 

Fader! 

Faderen. 
Evana! Hvad gør du her? — Hjem med 

dig i Huset! Løber du af Huset om Natten! 
Du er ikke alene! Kom frem, du der! Jeg 

Ser dig vel! (Gaar et Skridt fremover og er ved at 

snuble over bdjl) Rejs dig opl Staa paa dine 
Fødder! Hvem er du? 

Belå 

(rejser sig, staar med bejet Hoved). 

Jeg har handlet Uret. 

(Han holder Haanden for Ansigtet for at afbede Slag.) 

EVANA 
(rejser sig vredt op paa Knæ). 

Fader. Det er ikke sandt! A'ino lever 
ikke! 

(Hun brister paany i Graad.) 

Faderen. 
Hvad gør I ved Graven? (Vender sig.) Hvad 
er dette? 

Belå. 
Stenen rullede bort I 

Faderen 

(vender sig fra og til). 

Rullede bort! — Stenen rullede bort, siger 
du. — Hvor er Stenen? 

Evana. 
Aa, Fader! Ormene! 

Faderen 

(stirrer paa Graven). 
Graven er aaben! (Vender sig som ramt af Lynet 

tiiBujL) Hvad har du gjort I 

Belå. 
Evana bad mig — 

Faderen 

(forfærdet). 

Mand! — Menneske! — Stenen! Hvor 
er Stenen? (Raaber.) Abder! Kom! Kom hid! 
Kom hid! (TOBela.) Hold fast paa mig! — 
Menneske, ser du! Graven er jo aaben og 
Solen kommer! 

Belå 

(griber fat i Stenen, arbejder stønnende). 

Jeg skal rulle den! — Hjælp mig! — 
Hjælp mig. — — Jeg kan ikke! kan ikke 
Stenen — Hjælp mig! 

Faderen 

(seger at hjælpe ham). 

Tag i! — Aahøj! — — Jeg kan ikke! 
— Tag il — Aahøj! — Jeg har ikke Kræf- 
terne. — Hej Abder, Folk! Skynd jer! En 
Rædsel er sket! 

(Fadbun og Belå seger forgæves at rokke Stenen.) 

Abder 

(kommer hurtig). 

Faderen. 
Abder. Graven. Luk Øjnene! Solen! 

(De tager alle fat paa Stenen. Taron kommer til. Det lykkes 
dem at rulle Stenen op mod Aabningen.) 

Faderen. 
Hurtig! Solen kommer! Hurtig! Tag i! 
— Aahøj! 

(De arbejder fortvivlet. Der kommer to andre Mænd til.) 

Spejderens Stemme 

(efter tre Slag paa Skjoldet). 

Solen! Solen! 

(De slipper i Forfærdelse Stenen, som ruller ud over Klippen 

og forsvinder. Man herer den falde og splintres i Dybet. 

Solen kommer tilsyne over Bjergene. De staar hjælpeløse, 

grædende og stirrer paa den.) 

Faderen 

(løfter Armene mod Solen, som for at holde den tilbage). 

Sol, se ikke! Vær naadig! cm de andre.) 
Bed den være naadig! 

(Et Par Kvinder kommer til, forfærdede, græder.) 

Alle 

(uden Belå og Evana, som sidder sammensunkne paa Jorden.) 

Sol, vær naadig! 

Faderen. 
Hav Barmhjertighed, Sol! Se ikke Rædse- 
len! Lad ikke Skændselen komme over os! 

Kvinderne. 
Den stanser! — Se, den stanser! 

Faderen. 
Abder! Ser du den stanser? 

Abder 

(stirrer paa Solen). 

Den stiger. 

Faderen. 

Stiger? — Du lyver! Siger du, 

den stiger! Var mine øjne dog blinde! 

Var de sorte som Natten, at jeg ikke skulde 
se dette. Ser du Solen, Abder? Stanser den? 
Stanser den en lille Stund? 



Den stiger. 



Abder 

(stirrer). 



Faderen 

(vender sig mod Belå). 

Bort! Forbandelsen følge dig, som du 
har bragt over os! 

Omar 

(kommer krybende. Ser Graven. Han ler og klapper i 
Hænderne). 

Faderen 

(til Belå, som har rejst sig og staar med Armen for Ansigtet for 
at afbade Slag). 

Bort! Natten skal slaa dig med Rædsel! 
De vilde Dyr skal være dine Fæller! Himmel 
og Jord skal være dine Fjender! Mennesket 
skal ikke vende sit Ansigt mod dig, Bør- 

nene skal fly dig, og ingen skal række dig 
Føde. — Bort I 

Belå. 
Min Straf er tung at bære. (Han letter truende 

Armene mod Solen.) Jeg løfter min Røst til Klage! 

Forbandet være du, Sol? Er det dig, som 
lægger Stene paa min Vej? Du dræber alle, 
men jeg maa ikke dræbe en! 

(Hans Øjne hviler et Øjeblik i stum Sorg paa Evana, saa laber 

han mod Baggrunden, sætter sig for at glide ned ad Klippen, 

og ses ikke mere.) 

Omar 

(kryber efter ham, raaber): 

Lille Far! Tag mig med! Lad mig ride 
paa dine Skuldre. 

Abder. 
Han er borte. 

Omar. 
Lille Far. Jeg har baaret dig paa mine 
Arme. Men stor bliver lille og lille bliver 
stor, siger Stormen. Lille Far, tag dig i 
Agt for den sorte Tyr. Den stangede mig 
med de skinnende Horn, saa jeg blev til et 
lille Barn og kravler i Støvet, 

(Han brister i Graad.) 

Faderen 

(som hele Tiden har stirret forvildet paa Solen). 

Nu kommer den sidste Rædsel. Den store 

Konge spaaede det. Ildløver kommer ud af 
Solen og fortærer Himmel og Jord og knuser 
den forbandede Slægt mellem sine Tænder. 

(Han ynder rig mod Graven.) Se, hvad I har gjort! 

Dette er Fader. Dette er Moder. Dette er 
Arno! Dette er den store Konge selv! 

Omar. 
Han er hvid. De har gnavet Kødet af 
Oksen. 

Spejderens Stemme 

(hejt kaldende). 

Solen! Solen! 

Faderen 

Var mine Øjne dog blinde. (Nawmere ved Gra- 
ven, klagende.) Dette er Fader, dette er Moder. 
Dette er Laila med de skønne øjne. Dette 
er den store Konge selv! 

(Han hulker, tert smertefuldt) 

Abder. 
Fader! Spejderen kalder. Det er paa 
Tide, at vi hilser Solen. 

Faderen. 
Aldrig mere! — — Det er bedsk for 

gammel Mand at græde. (Han sætter sig jamrende paa 

Jorden.) Dette er Fader og Moder. Dette er 
Laila og Aino. Dette er den store Konge 

selv! Graven er aaben. Solen er over den! 
Det, som ikke maa ses — ses. Det, som 
ingen maa vide — ved nu alle. 

Abder. 
Fader! Ulykken er over os alle. Hver 
den, som ser. 

Faderen 

(rejser sig, famler i Luften med Hænderne). 

Jeg ser ikke mere! Er Solen borte? Der 
er Mørke! Hvor er Solen? 

Abder. 
Dine Øjne svigter, fordi du stirrede paa 
Solen. 

Faderen. 
Kom hen til mig. Hvor er I? Vi vil 
anraabe Solen om Naade. Naa, hvorfor kom- 
mer I ikke. Er I løbet af Skræk? 

Abder. 
Jeg staar ved din Side. Vi staar her 
alle. 

Faderen. 

Du lyver. (Famler med Hænderne.) Hvem er du? 



Det er Abder, du rører. Solen har bøn- 
hørt dig. Den er ikke gaaet bort! 

Faderen. 
Saa mine Øjne ikke til denne Stund? 
Saa jeg ikke klart, som da jeg var Barn! 
Blev der ikke Mørke, da Solen traadte ind i 
Graven. Du siger, at jeg er blind! (Han stamper 
i jorden.) Jeg vil ikke være blind! Jeg vil se! 
Jeg vil se Solen! Mørket gør ondt i mine 
Øjne. Var jeg ulydig? Skal jeg rammes? 

(Han snubler.) 

Abder 

(hjælper ham til at sidde). 

Selv bad du Solen stanse. Nu klager 
du, fordi du ikke ser den! 

Faderen. 
Spot mig kun nu, da jeg sidder blind og 
gammel. Hvor er du? Kom tæt herhen! 
(Mistænksom.) Det er ikke Abder! 

Abder. 
Du kender min Stemme! — Mindes du 
ikke din Fader. Han saa ikke Lyset, da han 
blev gammel. Han sad stille og varmede 
sine Hænder i dens Straaler. 

Faderen 

(strækker sine rystende Hænder frem). 

Mine Hænder er kolde. Jorden er kold. 

Giv mig mine Øjne, Abder! (Skjuler Ansigtet i 

sine famlende Hænder.) Er dette mit Ansigt? Er 

dette mine Hænder? — Aldrig mere skal jeg 
se Arnen og Egen og Huset! Aldrig mere 
skal jeg se Lyset! Aldrig mere skal jeg se 

Arnen med den hellige Ild. Jeg vil se 

Egen og Huset. Hvor er de? Jeg vil se 
Kvæget igenl — Jeg kan ikke se mine Hæn- 
der! — Dagen var fuld af Kummer; men 
den var lys — Natten er grum mod den 
vaagne! 

Abder. 
Bered Solen et Offer. 

Faderen. 
Offer! Vi har ikke givet den nok. 

Abder. 
Jeg skal bringe den hvide Vædder. Den 
vil være et velbehageligt Offer. 

Faderen. 
Hvad siger du? Solen vil ikke Bukke- 
offer. Hvor er Belå? Han er skyldig til 
Døden. 

Abder. 
Belå er borte — borte. 

Omar 

(i Baggrunden, klapper i Hænderne). 

Farlil! Farlil! 

Faderen. 
Hvad raaber Tossen? 

Omar. 
Lille Far rider paa Flodens Ryg. Hold 
fast, lille Far, at den ikke smider dig af, 
saa skal du ride paa Stormen med de skin- 
nende Horn. 

(Man herer et Skrig.) 

Omar 

(brister i Latter). 

Faderen. 
Den dumme ler. 

Omar. 
Hahaha. Svup, sagde Floden og slugte 
ham. Svup, sagde Floden og aabnede Gabet 

Og Slugte ham. (Smaaker med Læberne.) Det Smagte 

godt! 

(Han bliver siddende og ser udover.) 

Faderen. 
Tog Floden Belå! Det var Offer til Flo- 
den. Jeg hører ham bruse, den grumme 
Gamle. Men Solen vil have Offer! 

Abder. 
Skal jeg bringe den hvide Vædder, Fader? 

Faderen. 
Hvor er Evana? 

Abder. 
Skal jeg bringe den sorte Vædder ogsaa, 
med den hvide Stjerne i Panden? 

Faderen. 
Solen vil ikke Offer af Væddere. Hvor 
er Evana? 

Abder. 
Den hvide Tyr, som trækker Ploven. 
Skal jeg bringe dig den? Den vil være et 
velbehageligt Offer for Solen. 

Faderen. 
Hvor er min lille Datter Evana? Jeg 
vil tale med hende. 

Abder. 
Skal ikke Brændofferet beredes først. 
Tyren — 

Faderen. 
Solen vil ikke Offer af Vædder og Tyr. 

Abder. 
Tag da en Træl. 

Faderen. 
Træl! 

Abder. 
Tag mig! Mine Dage er mig en Plage. 
Vi havde samme Fader, men jeg fødtes af 
Trællekvinde til Træl og du til Herre. Giv 
mig til Solen. Da dør jeg gerne. Mine 
Lemmer er krøgede og værker. Om Natten 
ønsker jeg, at Jord og Himmel ikke var. 
De unge spotter mig — den skægløse slaar 
mig i mit Ansigt. Jeg er aldeles træt af 
mine Dage. 

Faderen 

(tier en Stund). 

Jeg vil tale med min lille Datter Evana. 
flfcaber.) Evana! 

Evana 

(som har siddet sammenkrøben, nærmer sig). 

Fader, du kalder. 

Faderen. 
Er du der, lille Datter. Lad mig føle 
dit Haar. 

Evana 

(knæler ved hans Side). 

Faderen 

(famler med Hænderne over hendes Hoved). 

Det er dig, Datterlil. Du var mine øjnes 
Lyst. Du var Honning for mit Hjerte. Du 

skal følge mig til Alteret for at berede 
Solen et Offer. Du skal bære Risknippet! 
Risknippet, Abder! 

Abder 

(bringer et Risknippe og lægger det paa Evanas Ryg). 

Jeg er beredt. Tag mig! Jeg er aldeles 
træt af mine Dage. Tag mig og Tyren 
og de to Væddere. Det vil være et vel- 
behageligt Offer. 

Faderen. 
Du bliver heri Ræk mig Haanden, Dat- 
terlil! 

EVANA 

(rækker ham Haanden og ferer ham varsomt op ad Sten- 
trappen). 

Har du Kniven, Fader? 

Faderen. 
Her er den. 

Evana. 
Og Brændofferet? 

Faderen. 
Og Brændofferet Evana. 

Evana. 
Jeg ved det. 



128 

Faderen. 
Du har stor Skyld for Menneskene, Dat- 
terlil. Nu er Dåden aabenbar i Dagen. 

EVANA. 

Fader. Jeg vil tale til Solen, for je£ dør. 
Jeg vil forbande mine Dage! (Supper hans Hund og 

feber tU Altøret Vender sig lidenskabeligt mod Solen.) Du 

store Sol! Jeg forbander dig! Du store Sol 
tag ogsaa mig! Tror du, at jeg vil leve nu, 
da A'ino er død! Du graadige Sol! Tag alle! 
Du store Gud Sol. Jeg hader og forbander digl 

Faderen 

(som hjalpeles er bleven siddende). 

Evana! Tal med Ærefrygt til Solen! 
Folkene 

(som sad Uvse paa Jorden, har rejst sig, de stiller sig staledes, 
at de kan se Evana. De lytter). 

Abder 

(dampet). 

Evana taler til Solen. 

En af Mændene. 
Svarer den hende? 

Abder. 
Vær stille. 

Evana. 
Sol! A'ino elskede dig. Han digtede 

Hymner til din Ære! Men du, store Sol, 
du sagde: Ai'no, jeg vil følge dig ind i Gra- 
ven; men du fulgte ham ind til Orme og 
Øgler! Og nu stiger du rolig og grum paa 

Himmelen. (Hun strækker pludselig Hænderne i lidenskabelig 
Ban frem mod Solen.) Sol ! Svar mig ! 
(Mumlen mellem Folkene.) 

Faderen. 
Stille! Evana taler med Solen. 

Evana. 
Sol. Tal til migl Se! Jeg er et Men- 
neske! Tal til mig! 

(Mumlen mellem Mændene.) 

Evana 

(vender sig pas engang med et lyttende Udtryk). 

Faderen 

(som famlende har rejst sig). 

Vær stille! Solen taler til Evana! 
Evana 

(strækker Armene frem frem for sig. Udtrykket i hendes Ansigt 
forandres, bliver lykkeligt, forklares). 

Solen talte. 

Faderen. 
Datterlil. Talte Solen til dig? 

Helge Rode: Solsaga 9 

EVANA. 



Den hviskede. 



Faderen. 
Datterlil. Hvad hviskede Solen? 

Evana 

(presser Hænderne mod Hjertet). 

Den sang med en mægtig Røst! Fjernt 
borte og ganske nær. 

Faderen. 
Datterlil. Hørte du Solens Stemme? 

Evana. 
Den var klar og stille, som Ainos. 





Faderen 




(strækker Armene mod hende). 


Hvad 


sagde Solen, Evana? 




Mændene 




(dampet). 


Tal! 


Tal! 



Evana. 
Du skal elske mig, sagde Solen. 

(Hun vender sig, ger et Skridt forbi Alteret, som halvt skjuler 
hende, og styrter udover Bjerget) 

Mumlen 

(mellem alle). 

Solen tog hende! Saa I? — Hun fløj 
paa lysende Vinger til Solen. 

Faderen 

(vakler blind ned ad Klippetrappen). 

Solen — jeg føler Straaler paa mine 
Hænder. 

(Tæppet.) 

